text:
Den aña 2013 tin hopi leynan laboral cu a drenta na vigor pero despues di 4 aña por wak cu e trahadonan no a bay dilanti y p’esey STA kier pa baha e ora di trabou pa nos hendenan bay dilanti, segun Sr. Diego de Cuba, di sindicato STA.
Un hende cu ta traha 48 ora pa siman, 6 dia pa siman, 8 ora pa dia, e tin un dia di descanso. E un dia ey no ta yega pa nada. Con e relacion familiar ta? Aki na Aruba, e cos aki a bira un problema grandi, pasobra cu mama cu papa mester traha. Problemanan social ta bati nos mata. E ora ey, por sigui asina? E doñonan di trabao, e lo bira un dolor di cabes pa nan, pero nan mester sa con nan ta bay maneha e cantidad di oranan ey of lo mester emplea mas hende. Nan no por sigui gana placa so ariba custia di e trahado.
SI bo no por maneha un negoshi, e ora tin cu stop cu e negoshi. Aki na Aruba, no por sigui asina. E fenomeno den centro di Oranjestad, cu tiendanan ta cera, e ta casi inevitabel. Si mira kico ta pasando na Europa mes, tin hopi tienda cera y hopi ta sigui cera. Esey ta e consecuencia di online shopping. Esaki ta mundial. AKi na Aruba, gobierno tin un huiswerk bastante grandi pa bay haci. Pero nos tin cu bay cu tempo. Y esaki ta algo cu nos no ta scapa di dje.
Mester corda cu nos pais, ta un pais cu tur cos ta importa. Pero ultimamente a importa hopi hende di afo pa haci trabaonan akinan, pa un salario miserabel. No por trece un hende bin traha aki, al menos cu e ta un experto. Si ta bay importa cu ta traha, importa hende cu berdaderamente ta traha pa e luga aki. Hendenan cu ta papia tur idioma cu nos ta papia aki na Aruba. Den supermercadonan, e trahadonan ta un idioma nan sa? Chines.
Kico nos ta bezig cun’e? Con nan a yega akinan? Y asina tin hopi mas pregunta. Si nos kier cambia e situacion pa clase trahado, nos mester haci esaki conhuntamente cu e minister di Labor, e no ta bay ta un trayecto facil, pero e no ta imposibel, segun Sr. de Cuba.
Un caminda mester cuminsa y p’esey e conferencia di dia 7 y dia 8 ta bay ta, unda lo conscientisa e delegadonan di e situacion berdadero di pais Aruba. Esaki ta door di e terenonan cu STA lo cubri, ta bay ta bastante amplio y e ta kere cu e ta un bon comienso pa cu informa nos hendenan debidamente di locual ta pasando realmente ariba pais Aruba.
E evento aki ta pa delegadonan di STA. Nan lo bay tin invitadonan di departamentonan social tambe. Fundacionnan tambe cu ta bay ta invita. Fundacion CAS mes, Sr. Leo Yarzagaray lo bay elabora bastante extenso ariba situacionnan, pa e consumidor. Y ta un persona cu tin hopi experiencia ariba e tereno aki. Y sr. De Cuba ta sigur cu despues di e conferencia e delegadonan di STA lo sali mas fuerte y mas convenci di locual realmente ta pasando ariba e pais aki.
Un di e prioridadnan ta e cambio, e tempo. Bida a bira full un rush. Ta splicando di situacion unda hendenan no tin tempo pa famia mas. E costo di bida, aunke bo ta mira e indexcijfer a keda manteni abao, esey ta un tecnica cu ta wordo uza pa mantene abao. Ora cu drenta supermercadonan n’ey, ta uza e CBS cijfernan di chines. E sistema cu nan ta haci’e, ta un sistema complica y e lo wordo splica tambe durante e conferencia aki, con nan ta yega akinan, con nan ta press e indexcijfer eybou. Esaki segun Sr. Diego de Cuba, di sindicato STA.


c: text/html

text:
Pronostico di tempo diaranson anochi ta indica cu shelo lo ta levemente te parcialmente nubla cu chens pa un awasero breve. Den marduga y diahuebs, tempo lo ta parcialmente nubla cu chens pa un awasero pasahero.
Temperatura maximo 31 grado Celsius y temperatura minimo 26 grado Celsius.
Solo lo baha awe nochi 6 or y 14 y lo sali mañan mainta 6 or y 49 .
Biento: modera te basta fuerte for di generalmente direccion oost; forsa 4 te 5 (20 te 39 km/ora, 11 te 21 nudo). Den dia posiblemente fuerte te duro den rafaga; forsa 6 te 7 (40 te 61 km/ora, 22 te 33 nudo).
Situacion general di tempo:
Humedad den nivel na mas abou lo bay pone cu de bes en cuando cu shelo lo
bira hopi nubia. Pa e motibo aki por spera algun di awasero localmente riba e isla.
Condicion di lama:
Olanan di lama lo ta for di direccion oost cu haltura di 5 te 7 pia; localmente e por yega te 8 pia na costa noordwest di e isla. Ta pidi usuarionan di lama pa tene cuenta cu esaki.
Temperatura di superficie di lama: 28 grado Celsius.
Fenomenonan special: ningun
Registracion di temperatura (celsius) y awasero (mm) den ultimo 24 ora:
Airport max 32 / min 28 / 0.2
Sero blanco max 32 / min 27 / 0.1
Pronostico di tempo pa proximo dianan di siman:
Parcialmente nubla cu chens pa un awasero local. Biento lo ta for di direccion generalmente oost y modera te basta fuerte, posiblemente fuerte te duro den rafaga;
temperatura max / min lo ta: 31/26

robotstxt: allowed

filter: keep


text:
WILLEMSTAD - Ministerio Publico (OM) Corsou ta inicia cu e findishi di un avion cu a keda confisca recientemente na Corsou. Ta trata di un avion marca CanadAir CL-600-2B16 cu number di registracion na Merka N545SD. BVA-Auctions ta encarga cu e findishi. Ta start e findishi ku e montante di 100.000 US dollar. E findishi ta start diabièrna 15 di december 2017 pa 17:00 or y termina diasabra 30 di december 2017 pa 18:00 or.
KRALENDIJK/WILLEMSTAD – Corte na Corsou y Bonaire diabierna atardi a lanta beslag parcial di ConocoPhillips. E mester sosode di tal forma cu por tin suministracion di coriente y gasoline riba ambos isla. Loke si huez a determina ta cu e pago pa suministracion di e productonan, mester bay riba un cuenta separa, unda cu e placa mester para te ora cu tin claridad di ken mester ricibi e placa. Sea ta ConocoPhillips of PDVSA. Hueznan di e dos islanan a ordena PDVSA pa sigui suministra petroleo. E hueznan den nan sentencia a considera cu ConocoPhillips tin motibo hustifica pa claim PDVSA, pero cu un disputa comercial entre e dos companianan aki no por desrumpi henter un comunidad pa scarsedad di gasoline y coriente. Como tal a dicta e sentencia pa tene cuenta cu ambos interes.
WILLEMSTAD – Richard Gibson a keda apunta como e proximo presidente y gerente general di Ennia Caribe Holding NV, reemplasando Ralph Palm cu ta subi e Board of Supervisory Directors of Ennia Caribe N.V. y fungi como e consehero strategico senior. Gibson tin un trayectoria largo den mundo di empresa priva y tambe como abogado. E tabata chairman of the board di St. Maarten Commercial Bank, miembro di Supervisory Board Directors di RBTT Bank, y Chairman of the Board di Nagico Insurance N.V.. E tabata entre otro minister di finanza tambe na St Maarten.
WILLEMSTAD - Christina Aguilera, Sting y Shaggy ta e ultimo tres nombernan pa e alineacion pa Curacao North Sea Jazz 2018. Ku masha orguyo i ku un plaser inmenso nos por anunsiá e último artistanan ku lo bai hasi e alineashon kompletu di Curacao North Sea Jazz Festival di e aña akí. Djabièrnè 31 di ougustus nos lo yama un bes mas bon biní na e fenómeno musikal Sting riba nos isla., ku lo keda akompañá riba tarima pa niun hende otro ku no ta Shaggy. Nan dos ta forma huntu e klousura fenomenal i fabuloso riba e tarima ku ta hiba nòmber di Sam Cooke. Anto e dia despues riba djasabra niun hende ménos ku e artista Christina Aguilera lo presentá riba tarima Sam Cooke. Ademas di esei ta un plaser pa notifiká ku tambe lo presentá riba e mesun djasabra ei otro artista di taya ku yama CeeLo Green ku lo duna su presentashon riba e tarima Sir Duke. Sting ya pa hopi dékada ta un di e nòmbernan musikal di mas grandi mei mei di género di músika, pa e simpel echo ku el a risibí no ménos ku 16 galardon Grammy Awards i di por a bende en total kasi 100 mion di álbum huntu ku The Police i komo guitarista solista. E artista hamaikino Shaggy a hasi un hasaña riba su mes pa fortalesé popularidat di e ritmo di reggae i di dancehall, ku éksitonan manera Oh Carolina, Mr. Boombastic, It Wasn’t Me i e piesa Angel. Aunke ku na promé bista kisas lo bo haña impreshon ku e kombinashon di e dos personanan akí ta parse di ta un kombinashon no realístiko, de fakto i en realidat e kombinashon di e dos personanan akí a resultá di ta musikalmente un kombinashon musikal perfekto. E plan original ku Sting lo a kontribuí den un di e númeronan di Shaggy a resultá den e piesa Don’t Make Me Wait, ku a bira tambe e promé disko sengel kaminda nan dos a toka huntu. E kombinashon akí a kai den asina bon tera, ku Sting i Shaggy a kontinuá ku e racha triunfante akí. E resultado tabata: nan álbum nobo tokando nan dos huntu ku ta hiba komo título 44/876 ku un sentimentu realmente isleño. E verano akí Shaggy i Sting huntu ta bai hasi un gira dor di kontinente europeo pa diferente lokashon históriko. Christina Aguilera ta un kantante kompositor ganadó di Grammy Award , ku ta konosí pa su bos fuerte i pa su éksitonan. Durante su karera e la bende mas ku 43 mion disko mundialmente. Aguilera tin 5 éksito number 1 riba Billboard Hot 100, i ta entre e tres damanan ku den tres desienia konsekutivo ta logra penetrá drenta puesto haltu(añanan ‘90, ‘00 i ‘10). E la gana 6 Grammy Awards, entre kua un Latin Grammy Award. Tambe e tin su strea riba Hollywood Walk of Fame i e ta tin e honor komo úniko artista bou di 30 di aparesé riba e lista di Rolling Stone magazine, ku e 100 kantantenan di mas grandi di tur tempu. Na 2011 Christina Aguilera a drenta mundu di televishon komo coach den e programa The Voice, e programa di NBC nominá pa Emmy Award. Aguilera a sigui usa su bos pa e bon kousa. For di 2009 e ta internashonalmente portabos di Yum! Brands' World Hunger Relief i a yuda rekoudá mas di 150 mion dòler pa e programa mundial di kuminda i otro instansianan pa kombatí hamber. 15 di yüni su di 6 disko Liberation lo sali, pa kua for di awor por hasi pedido.E kantante CeeLo Green nos konosé mihó komo artista solista, aunke tin bastante fanátiko ku gran plaser ta mira bèk na e tempu kaminda el a bira famoso komo e parti mitar di Gnarls Barkley; i e otro parti mitar ta e produktor famoso Danger Mouse. E piesa Crazy a logra pone e duo di soul akí riba mapa musikal na aña 2005; e éksito monstruoso akí ku a keda koroná ku un Grammy i entre tanto tin su propio página Wiki ku ta mas largu ku un di kualke artista! Aunke ku ofisialmente Gnarls Barkley nunka a keda eliminá i desolvé, su di dos i último álbum tin e fecha di for di dies aña pasá. Ku su zonido di bos i timbre altu ku ta algu úniko CeeLo Green a demostrá for di e fecha ei ku e por para riba su mes pianan, loke ta duna testimonio den su disko sengel ku a resultá den un éksito musikal rotundo titulá Fuck You! (2010), i ku esaki el a alkansá puesto number un riba e lista di e mihó kuarentanan di Hulanda.
WILLEMSTAD – E compania petrolero Venezolano PDVSA a dicidi pa para tur trabou riba e refineria ISLA n Corsou, asina cu tur produccion di petroleo cu nan tin, caba. Asina e compania a laga sa cu ta nan contesta riba e accion di e compania mericano ConocoPhillips riba e beslaglegging riba e refineria. Asina e portal Hulandes Nu.nl ta raporta.
WILLEMSTAD – Awe mainta a tuma lugar e prome reunion tecnico di seguidmento di e acuerdo di dia 7 di april ultimo na Venezuela. E reunion di awe mainta manera NoticiaCla a raporta caba, a tuma lugar na Willemstad Curacao entre delegacion di Venezuela, Aruba, Bonaire y Corsou en busca di un relacion ‘sano comercial’ entre Venezuela y e islanan Hulandes’. Asina e delegacion di Venezuela a laga sa. E tabata trata un reunion tecnico riba materia di aduana unda cu partidonan mester a delinea kico tur por y no por pa e trafico maritimo entre Venezuela y islanan ABC. Pa Aruba a participa entre otro director di aduana y director di Direccion di Relacionnan Exterior di Aruba Edwin Abath, y funcionario Davidsen.Pa Venezuela tabatin representante di Cancilleria di Venezuela, gobernacion di estado Falcon, oficial di Seniat, y mas funcionario di gobierno di Venezuela. E otro islanan tambe tabatin nan respectivo representantenan. Foto cortesia Cancilleria di Venezuela.
ORANJESTAD/WILLEMSTAD – Delegacionnan di Aruba, Bonaire y Corsou ta reuniendo awe (diahuebs) na Corsou pa establece e reglanan pa por habri e trafico maritimo cu Venezuela mas liher cu ta posibel. Siman pasa prome minister di Aruba Evelyn Wever Croes a confirma pa NoticiaCla cu e reunion lo ta tumando lugar riba 3 di mei, pero cu esaki no ta inclui oficialnan di Venezuela, sino netamente di e islanan ABC. E intencion ta pa ‘streamline’ e proceso di atende e trafico maritimo comercial pa tur isla tin e mesun proceso. Potret ta di e waf na Punto Fijo, estado Falcon.


text:
Pas eterno na Cecilia Alexander 1 febrüari 1936 – 17 september 2017
Category: Feminismo Pretu Krioyo
Fridi Martina – Mama Korsou
Fridi Martina a kanta: “….Korsou inspirami pa mi bolbe kas, stop di bende nos awa i nos tera pa depchi awo, sera boka di tur ku ta bisa ku nos no lo por. Ai Korsou habri man, mi ke ta bo yu. Kurason ta bo nifikashon.”
Belkis Osepa
Lucina Da Costa Gomez
“E luga sosial di e hendemuhe tin ku keda fortifika mientrastantu tiki tiki sosiedat lo tin ku kustuma ku e aktitut di e hendemuhe lo kambia mas i mas den futuro pa desaroya su persona, su balor propio.” – Lucinda Da Costa Gomez – 5 April 1929 – 8 Yanuari 2017
Antikristu Chiki
Kabes i stoma ta gruña
un alkemestria ku ta duna empoderamentu spiritual
den regionnan selestial
kaminda Selikor
no ta pasa pa 3 siman.
I no tin niun partisipashon
na un quiz di matematika
paso much’i skol pober
no ta konta
Manera
Johan van Walbeeck
Schweitzer
Vigdis Mensing-Jonckheer
Schroeder
Papiando ulandes lo salbabu
Aktuando makambiá lo resusitabu
Periodista pretu
pero
e no sa ainda
Skibi, raporta
tokante su komunidat
mane e ta na
Terneuzen o Goeree Overflakee ainda
Atabo awo para den un masa
ta grita pa un kambio tur kara skarpion dek ta
wak bo straño.
Solidarismo un bisio,
pa bo sobrebibi
bo mester di niun sinti,
agrediendo, hode esnan
debalua ku semper
b’a skupi afo.
Labor pretu feminino barata
T’asina b’a gana bo miones
Niun fondo di penshun
Niun sindikato
Diabel stima plaka
paga un abogado
lage gaña ko’i kens
pa hende sigi kai
den e graf di
genesidio pretu finansiero.
Antikristu chiki
Kumprando kurason dje pueblo
Bendiendo koper pa oro
Wak nan den bo pantaya
Skucha nan na radio
Lesa nan den korant
Mira kon nan ta sita skritura sagrado
Pulpito di prensa pagá
ta mente di hende.
Basha káká riba e grupo
elektoral mayoritario klase trahado
bisa ku nan ta bubé
votando robes,
nan ta bobo,
selektando partidonan robes
pero ta nan plaka si ta soru
ku e patronisado komersial
por pasa aviso na
bo emisora pa abo i
bo klase di ‘hende drechi’
por kome.
Ekonomia politiko di falsedat mediatiko di hubilo.
Skucha bon nan kurason
ta pomp asido.
Radio un refugio di ribirishi
Korant un sanktuario di sensashonalismo
Empresario den su imperio perverso
Honor ne redentor
Boutisa den yorá di un
multi mionario, rifero
Mansedumbru t’esun ku kere
ku nan mes t’e salbado,
wak pa bo n’ hoga den
e arka di adorashon.
Baron di weg’i number
ta indoktrina un pueblo
i ekspropia miones feu
nan saku i bin broma ku
K I R I W I C H I
Un pastor ta indoktrina
ku beibel den man
ranka bo diesmo i
indignifika dons
di bo yumuhe.
Tata spiritual di
e apostel bon proteha bou
di alanan dje periodistanan angeliko
Ku boka ta konfesa
fieldat na Kristu
Ku kurason silensioso
ta sera aliansa ku Satan
Kuenta di banko na Suisa
YDK blanku ke ta e mesias ekonomiko i politiko di un pueblo pretu empobresa
Kuantu hendemuhe pretu ta doño di un pomp di gasolin?
Kuantu muhe blanku ta brasa bara na Piskelat?
Bo predikashi komersial pega den purgatorio
Bo fe frakasa den un fiernu temporal
Santoli p’e sinberguensanan
Antikristu chiki
Kumprando kurason dje pueblo
Bendiendo koper pa oro
Wak nan den bo pantaya
Skucha nan na radio
Lesa nan den korant
Mira kon nan ta sita skritura sagrado
Abuzu Seksual den Paraiso di Apostel Lando
Tambe por yama pastor Papi Esprit i Raimy Juliet
Estado di hendemuhe 2016 i Prensa Emansipatorio Feminino
Min Ruthmilda Larmonie-Cecilia su mensahe pa Dia Internashonal di Hendemuhe ta un di e momentunan pa reflekshona riba aktonan heroiko di kurashi i determinashon di hendemuhe, pa eksihi nan emansipashon den un mundu di muchu desigualdat struktural. Emfatisando ku e historial di hendemuhe na Korsou mester keda inklui den e kurikulo di ensenansa pa alsa e konsenshi di lucha den e proksimo generashonnan. Mirando ku te ainda e bataya pa balora hendemuhe no kaba e minister a publika datonan di Ofisina Sentral di Statistik pa duna un bista ku sifra kon e posishon di e hendemuhe na Korsou ta desigual:
– 1 yanuari 2015 – 85.258 hende muhe i 71.713 hende homber
– 12,8% desempleo pa hendemuhe
– 10,5% desempleo pa hendehomber
– 31.976 hendemuhe ku trabao na 2015 i 6% tin un empresa chiki
– 29.846 hendehomber ta traha i 11,3% tin un empresa chiki
Promedio entrada pa luna bruto pa hendemuhe na 2011 tabata Kfl. 2.483,-
Promedio entrada pa luna bruto pa hendehomber ta Kfl. 3.690,-
Kasnan di famia ku un hendemuhe na kabes e promedio entrada ta Kfl. 3.891,-
Kasnan di famia ku hendehomber na kabes e entrada promedio ta Kfl. 6.389,-
E situashon familar ta trese kune ku kasnan di famia tin pa 44% un hendemuhe na kabes, ku chens grandi ku e kasnan aki ta kore e riesgo pa keda enfrenta ku pobresa 35% kompara ku ora un hendehomber na kabes 17%.
Tur e sifranan aki ta yuda pa forma un vishon kon e eksperiensia ta di ta un ser feminino na Korsou ku tur su retonan riba tur tereno. E ta konfirma tambe kon atras pega den kouchi boulo sierto hendehomber den prensa ta ku ta habri mikrofono pa miles di hende skucha deklarando opservashonan kontra-emansipativo. Un hendehomber tin un privilegio hopi grandi na Korsou kaminda su opinion den komunikashon radial ta domina riba e tiki bos feminino ku tei. Tin sigur dos bosnan maskulino na MAS99 ku frekuensia i konstistensia ignorante ta bosifera ku e era di e hendemuhe ‘debil’ a kaba. Nan filosofia ta ku e hendemuhe di awendia ta ‘skerchi’ i ku nan ta mesun abusado of mas abusado ku e hendehomber i ku no mester wori mas ku ponementu di emfasis riba nan desaroyo pasobra nan ta “igual” awoki riba tur nivel segun nan. Nan ta bai asina leu di hinka un malchi di manipulashon mediatiko den kabes di hende pa bai di akuerdo ku e pensamentu falsu aki. Pa nan no mester papia riba dianan speshal pa hendemuhe, sea ta dedika pa eleminja violensia domestiko, relashonal o kalke otro dia por ehempel pa salud di hendemuhe komo kombatiendo kanser di pechu. Ku nan silensia kalkula di boikotia kada oportunidat pa yuda emansipa outo-determinashon feminino sosio-ekonomiko i alsa e outo-estima di un hendemuhe nan ta kulpabel di e progreso stanka di e ser feminino ku nan di nan ta stima asina tantu.
Programanan di opinion ku ta reina awoki ta pa mayoria okupa pa hendehomber, esaki tin ku kambia pa pone un balansa den e espasio di krea persepshon publiko. no por tasina ku for di mainta Korsou ta lanta, yega merdia, te atardi i hasta anochi kasi tur bos ku bo ta skucha na emisoranan, lesa den korant, mira na televishon ta produkto di sea un hendehomber direkt of indirekto . Mirando un kara feminino na televishon no ta nifika ku e tabata esun ku a disidi kiko lo bai bira notisia. Ku mas independensia di hendemuhe den prensa e notisia lo bira mas miho i mas informashon for di e brel di e hendemuhe lo sali ku lo yuda hiba e hendemuhe bai dilanti den su bida ora nan tin e herment di konosementu na nan disposishon. E konbersashon mester keda habri den prensa pa tuma pasonan konkreto ku lo garantisa komunikashon sosial emansipatorio feminino.
*(Kfl. – Korsou Florin)
Fridi Martina – Siegu Pa Kolo
Fridi Martina 15 di yanuari, 1950 – 11 di mei- 2014 “Kolo di kueru ta un dje hopi medionan ku ta keda uza den e komponentenan di e politika di dividi i reina denter un sosiedat di eksplotashon.”
Investigando 8 di Mart, Dia Internashonal di Hendemuhe 2015
Ront mundu paisnan ta para ketu na e di ocho dia den mart ku ofisialmente ta konosi komo e fecha speshalmente reserva na e ser femenino. Un dia ku ta keda uza pa analisa e estado di hendemuhe.
Unda nan ta para riba nivel di:
– Salud
Kiko ta e faktornan determinante ku pashentnan di kanser ta krese?
Dikon sifranan di kanser, obesidat, suku, nir, kurason, preshon haltu tin konekshon ku otro i speshalistanan ta konfirma esaki huntu ku dokternan di kas pero strukturalmente ta prefera di ninga di konfronta e kompanianan di import ku konsientemente ta bende produktonan di kome i bebe ku ta kousa e desbalanse den salud nashonal?
– Ensenansa
Kwa posishonnan hendemuhe ta okupa mas tantu ora nan risibi un diploma universitario. Esaki ta sufisiente pa trese adelanto pa hendemuhe? Fishinan den lei, hustisia, finansas, ekonomia, salud mester di hendemuhe ku pamplenan universitario ku ta kompronde bida mira for di un pueblo ku a keda margina pa trese kambio den e areanan di trabou. Dikon e hendemuhe di e klase trahado no ta yega fasil den bankinan di un universidat? Unda e sifrasnan ta ku desvela e diskriminashon den ensenansa universitario pa e muhe di entrada abou?
– Sosial
E sifrasnan di hendemuhe den onderstant a baha of subi? A re-eduka, rekapasita e hendemuhe ku ta risibi sosten di estado, kon ta evalua ku estado ta yuda nan segun tratadonan internashonal i leinan di pais Korsou? Unda e estudionan ta ku ta mustra ku e struktura di onderstant ta kuadra ku realidatnan sosial di siglo 21? Trahadonan sosial a sufri bou di medidanan for di fin di siglo 20, unda e sifranan ta pa midi nan prekupashon, nan retonan i kiko mester keda hasi pa nan por funkshona na bienestar di e komunidatnan ku nan ta sirbi.
-Laboral
Dikon no ta kumpli varios leinan laboral ku por mehora e kalidat di bida pa hendemuhe riba tur nivel? Pakiko sindikatonan no por buta preshon pa sektor priva i gobiernu kumpli ku tratadonan internashonal i leinan di Korsou? Kuantu lider femenino tin den sindikalismo? Dikon hopi kompanianan no ta laga trahadonan bira miembro di un sindikato? Kon e medidanan finansiero a afekta trahadonan, unda e investigashon sosio-laboral ta di parti di sindikato i gobiernu?
– Ekonomia
Kon ta ku e seguridat ekonomiko di e hendemuhe? Kuantu poder di kompras nan tin i mas importante kon esaki ta keda eherse pa yuda e hendemuhe progresa? E konsumo di hendemuhe ta drentando saku di empresanan di hombernan ku di berdat ta yuda alkansa un adelanto ekonomiko, kiko ta e persentahe ku ta bini bek na fabor di ganashi ekonomiko pa e hendemuhe? Kuantu e hendemuhe ta aporta den ekonomia i kuantu poder e tin pa influensia e fluho di plaka pa laga un ekonomia drei?
– Finansas
Salario di hendemuhe ta yega pa mantene su famia? Dikon no tin un sistema nobo pa saka afo kiko presis un hendemuhe mester pa por biba digno segun tratadonan internashonal i leinan di Korsou? Kiko ta e poder finansiero di e hendemuhe na Korsou? E ta bon representa den bankonan, seguronan i fondonan di penshun pa kuida interesnan di hendemuhe? Ki sorto hendemuhe tin mas tantu plaka efektivo, outo, fiansa, hipotek, invershonnan finansiero, propiedat, tereno, penshun priva, seguro priva?
– Media
Tin sufisiente mekanismo den medionan di komunikashon pa hendemuhe por bira i keda reina di nan historia, kontando, produsiendo esaki nan mes pa harma nan futuro ku e poder ku media tin pa influensia prosesonan ekonomiko, finansiero ku ta dikta riba politika? Ta tene hendemuhe ku ta propietario of ku tin posishonnan klave na medionan di komunikashon responsabel ora strukturalmente nan ta trese hendemuhe pretu di klase trahado den un espasio di desbentaha sosial, laboral, ekonomiko, finansiero i religioso?


text:
Eugene Rhuggenaath
Eugene Rhuggenaath (Kòrsou, 4 februari 1970) ta un politiko Kurasoleño i desde 29 di mei 2017 promé minister di pais Kòrsou. Den Gabinete-Koeiman e tabata minister di Desaroyo Ekonomiko pa Partido Antia Restrukturá (PAR). Den Gabinete-Whiteman II el a okupa e mesun ministerio komo suksesor di Stanley Palm.
Rhuggenaath a studia Business Administration na Universidat di Miami i mas despues na Rotterdam School of Management.
Entre 2003 i 2009 Rhuggenaath tabata aktivo den politika formando parti di partido PAR den temporada ku Kòrsou tabata forma parti di Antias Hulandes. E tabata miembro di Eilandsraad di Kòrsou den e temporada ei. Den e periodo di juni 2004 i juli 2005 i mas despues entre mart 2006 i desèmber 2006 e tabata diputado di Finansia. Di juni 2007 te ku ougustus 2009 e tabata diputado di Desaroyo Ekonomiko i Turismo. Na 2009 el a drenta un konflikto ku su partido PAR i a entrega retiro komo diputado. Alabes el a hasi su salida for di politika i a bai traha na Citco.
Den Elekshon di 2017 Rhuggenaath tabata lider di partido PAR, ku a gana e elekshon. Riba 23 di mei 2017 a bira konosi ku e lo tuma puesto di promé minister di Kòrsou. Desde 29 di mei 2017 e ta na kabes di Gabinete-Rhuggenaath.


text:
Tur hende tin periodo den cualnan ta sinti nan mes cu menos gana di biba y ta sufri di presion of tension. Si esaki tin influencia grandi riba nos funciona-mento di tur dia, tanto mentalmente como fisicamente, anto nos ta papia di stress.
E ora ey e ekilibrio entre loke nos por cu ne of por supera y loke ta exigi di nos ta kibra. Door di esey cierto mecanismo di defensa por cuminsa funciona. E mecanismonan di defensa aki por manifesta nan mes na mil y un forma.
Por ehempel, bo por haya molester corporal, manera dolor di cabes, dolor di lomba, pero tambe hiperventilacion.
Biramento malo por ta un medio pa scapa di mucho presion. Pasobra, si bo ta malo, bo no tin mester di haci nada. Tambe bo por haya molester mental, manera depresion of cansancio. En bista cu cada hende ta diferente, cada hende ta reacciona diferentemente riba stress.
Esun, por ehempel, ta bira cansa y no ta haci nada mas cu drumi, mientras cu e otro hustamente no por drumi.
Stress ta promove lantamento di malesa. Problema cu bo no sa con pa resolve, presion di trabou halto, insiguridad, perdemento di un partner of un famia y debe: tur ta factor cu ta promove stress. Si stress dura mucho largo, bo por bira hipertenso.
CUIDO PROPIO:
LOKE BO MES POR HACI
No tin solucion simpel pa stress. Circunstancia cu ta bin di afo mayoria di biaha bo no por cambia asina facil. Tampoco bo no por cambia bo mes asina asina.
Puntra bo mes si no ta miho pa enfrenta e problemanan y pidi yudansa of conseho pa nan y mira si por cambia of pone un fin na e situacion dificil. Pensa den e caso aki, por ehempel, na reglamento di debe.
Stress por tin di haber tambe cu un relacion dificil of cu trabou cu ta exigi demasiado di bo. Un cambio drastico den bo bida por ta pisa, pero bo trankilidad mental na termino largo ta bal mas.
Papia cu otro hende, specialmente si nan a experencia e mesun cos, por yuda. Pa cierto problema tin grupo di combersacion cu tin como meta (pa)
laga otro hende participa den e experencianan di hende cu a pasa door di problema similar y cu a supera nan.
Bo por busca informacion di e gruponan aki na Departamento di Asunto Social. E departamento aki t'ey pa yuda hende cu tin problema of manda nan cerca e instancia cu por yuda miho.
No bay bebe alcohol y no bay baha bo rabia riba e hendenan rond di bo.
Considera bon cu uzo di trankilisante ta hopi perhudicial pa salud. Bo por bira adicto na nan y nan ta baha tambe bo capacidad pa haci algo cu e situacion cu ta causa stress. Pesey por uza nan solamente den caso di molester grave, por ehempel, si surgi problema cu drumimento.
TUMA CONTACTO CU B0 DOKTER DI CAS
- Si, pa motibo di stress, bo tin e tendencia di no funciona bon mas.
- Si bo ta insigur di bo condicion fisico.
Bo mes por haci un cita cu un trahado social sin carta di bo dokter di cas (verwijsbrief).


text:
DEN HAAG/ORANJESTAD - Rey Willem Alexander a firma e nombracion di ex politico di Corsou Marcolino (Mike) Franco como e Comisario di Reino, cu por lo pronto mester goberna e isla di St Eustatius. E decision ta bin despues cu Hulanda a dicidi dialuna pa interveni den gobierno di e isla, basa riba resultado di un rapport devastador pa e isla. Anarchia y mal maneho tabata parti di e rapport cu a pone cu Hulanda a actua hopi lihe pa no perde tempo y interveni. A pone gezaghebber, gobernantenan y Parlamento (Bestuurscollege) un banda pa un periodo indefini. Por wak e documento oficial AKI. Portret cortesia Persbureau Curacao.
ORANJESTAD - Venezolanonan residencia na Aruba awe mainta a cuminsa vota pa e eleccion presidencial di e pais. Tin un total di 1132 Venezolano registra na Aruba cu por vota. No obstante e peticion di e grupo opositorio, un grupo ya a acudi for di 8'or pa bay vota. Tur cos ta marcha bon segun e consul encarga, Amabel Lugo. E votamento ta sigui te awe tardi 6'or, unda cu fuera di e actual presidente Nicolas Maduro, por vota pa tres otro candidato.
ORANJESTAD – Gobierno di Aruba a inicia un investigacion pa e posibel fuente di noticia falso riba asilo politico di un dia prome. Asina minister responsabel pa telecomunicacion Chris Romero a informa den un comunicado diabierna. Segun e comunicado, “a tuma e pasonan necesario pa cuminsa cu un investigacion pa saca afor di unda e informacion incorecto aki lo a sali”.
ORANJESTAD – Contrario na rumornan falso cu a keda suministra na algun canal di television local y den cierto medio cu Venezolanonan na Aruba no por vota pa e eleccion presidencial diadomingo, Consul interino Venezolano na Aruba Amabél Lugo a sigura NoticiaCla cu e Venezolanonan registra localmente por vota sin ningun problema. A lamenta e hecho cu a purba difundi informacion falso pa crea un polemica sin cu ta necesario.
ORANJESTAD – E informacion cu a sali for di ayera cu gobierno ta dunando asilo politico na Venezolanonan, no ta cuadra. Asina prome minister di Aruba Evelyn Wever Croes a sigura den un conferencia di prensa diahuebs mainta tempran. E informacion eroneo cu a keda publica riba e.o. whatsapp a causa cu awe mainta tabatin centenares di persona na e edificio di DIMAS pa busca e asilo politico aki. Pero nada di esaki no ta berdad segun Wever. Mes momento Wever ta confirma si cu e situacion ta uno fastioso y delicado.
ORANJESTAD – Minister di deporte Dangui Oduber tabata desapunta den e sentencia di huez di awe riba e caso di Fundacion Lotto pa Deporte. Esey el a bisa NoticiaCla diarason anochi ainda. Ademas e la bisa “Mi no por kere ni imagina cu huez kier sinta riba stoel di minister y stroba un minister di haci su trabou”. Segun e mandatario, na momento cu el a constata irregularidadnan cu fondonan di Lotto pa Deporte, el a manda un carta pa e bestuur y bisa nan esaki no por! “Basa riba esaki e bestuur a dicidi di hibami corte pa asina prohibi mi di haci pregunta, pidi cuentanan annual y otro documentonan” Oduber a bisa. “ Mi ta lamenta cu e sentencia aki huez ta habri caminda pa otro bestuurdersnan tambe haci negoshi a la toko den toko!” e mandatario a finaliza bisando. E mandatario ta referi na e sentencia cu a keda dicta awe mainta y riba cual NoticiaCla a raporta anteriormente caba. Lesa e sentencia AKI.
ORANJESTAD – Tin radio nan di polis ta circulando rond na Aruba cu no ta ‘den man di polis’, y minister di husticia Andin Bikker diaranson a confirma na NoticiaCla cu e asunto a yega na ‘su oido’. “Tin un investigacion andando interno” Bikker a bisa, y a bisa mesora cu ta pesey e no ta comenta mas hopi riba e tema aki. “E tin nos atencion, pero mi no ta comenta mas ariba pasobra mi ta kere e por ta contra productivo y ta stroba e investigacion”, e mandatario a sigui bisa. A bisa cu tur radio di polis ta registra y esnan cu pa un of otro motibo a wordo perdi, a wordo desactiva” e mandatario a sigui bisa.


text:
Articles/Community support
Posted on Nov 4, 2011
Den e kuadro pa duna un aporte den konsientisashon di nos pueblo, EMCuraçao a skohé pa publiká un newsletter/notisiero ku regularidat.
EMCuraçao, un movementu, a wòrdu lanta netamente pa duna un kontribushon na alsa konsenshi den e Era Nobo aki. Ku Era Nobo nos kier men e era despues di 2012.
Nos tur por tuma nota di e kambio universal ku ta manifestá mundialmente. Kambio semper ta keda inisia ku krisis. Pues nos ta di opinion ku krisis ta un situashon ku semper ta hiba nos na un progreso òf sanashon. Mayoria òf tur biaha mes e ta un progreso pa rekonosé mas profundo balor di nos eksistensia.
Por ehempel, awendia krisis a hiba nos na konsiderá desaroyo duradero/sostenibel.
Nos ta skohé tópikonan ku ta di importansia pa asina ilustrá ku e.o. ora nos apliká EM, mikro-organismo efektivo, den nos bida diario nos por trese un kambio supstansial positivo den nos medio-ambiente, nos hogar i tambe nos salú. Mihó bisá nos por kontribuí na un desaroyo duradero.
Sandovar


text:
Esaki ta e era di colaboracionnan y no solamente musical, sino tambe den e mundo di moda. Hopi ta e artistanan cu a colabora cu marcanan pa crea coleccionnan di edicion limita cu ta bira un obheto desea pa hopi. Y no por lubida e colaboracionnan den e mundo di beyesa cu a bira uno sumamente popular. Awo e marca Balmain, cu den pasado a traha un coleccion cu a resulta sumamente exitoso pa H&M, a caba di lansa un paar di headphones super yamativo, hunto cu e famoso marca Beats by Dr. Dre.
E marca a anunica e colaboracion ariba Instagram y a introduci Kylie Jenner como e cara di e campaña di e dos diseñonan special di headphones.
“No ta importa den kico bo ta pasando, ora cu bo skucha e cantica cu mas bo ta gusta y cu cual bo ta conecta, bo mood por cambia aunke sea pa un paar di minuut”, Kylie a bisa den un comunicado. “Mi ta gusta e escape cu musica ta brinda nos”.
Riba e imagennan comparti, tanto ariba e pagina di e hoben como esun di Balmain, por aprecia e style di cada un di e diseñonan moderno.
E prome ta un tipo Studio Wireless, den color cuero cu metal oro, perfecto pa esunnan cu kier blokia e sonido externo completamente, mientras nan ta disfruta su musica faborito.
E paar di headphonenan aki ta ideal tambe pa ora di biaha. Nan ta obtenibel den e tiendanan di Balmain of riba Beatsbydre.com. Su costo?? 600 dollar.
Fuente: http://peopleenespanol.com/ponte-bella


text:
ORANJESTAD – Diasabra mainta e seleccion den e deporte di taekwondo bou liderazgo di coach Teo Rodriguez a sali pa Colombia. E...
ORANJESTAD – Taekwondista Arubano Monica Pimentel a regresa diasabra merdia for di Panamericano na Mexico na unda e la cai venci contra...
MEXICO – Ocho deportista cu a clasifica pa Weganan Olimpico na Rio de Janiero a termina nan prome fase di preparacion y...
SUR KOREA – Dia 10 di Maart 2016 lo keda un fecha historico pa e deporte di Taekwondo na Aruba. Monica Pimentel...


text:
ORANJESTAD – Cu casi 1200 participante, representando 32 pais, ayera a cuminsa riba Eagle Beach Aruba, e prome Aruba Beach Tennis Open. Un torneo, organisa hunto cu e federacion internacional di Tennis (ITF), cu ta carga e nomber “open” cu ta dune un posicion halto den tur otro competencia di Beach Tennis rond di mundo. Un torneo cu ya ta wordo organisa pa basta aña, pero cu e aña aki a haña un nomber nobo, cu e lo bai keda carga pa un tempo basta largo.
Ayera a cuminsa e categoria di singles den diferente nivel: fun, intermediate, advanced como tambe pro. Esaki ta wordo hunga pa ambos femenino y masculino. Dialuna a tuma lugar e ronde nan pa clasifica pa asina aki por sigi pa e final cu lo tuma lugar awe, diamars 15 november. E weganan ta cuminsa pa 9or di mainta y lo termina awe nochi cu e final di Singles den tur categoria. Awe tambe lo tin e categoria di hubenil entre tur e paisnan participante Diaranson lo cuminsa den e categoria di mix doubles, como tambe e ronde eliminatorio pa e categoria hubenil. Diahuebs tin Nations Cups cu ta duna tur pais participante e chens pa bira campeon pero e biaha aki representando nan pais, y no individualmente.
E competencia, cu tur hende ta prepara pe, lo start diahuebs atardi cu e qualification rounds pa e ITF ranking. Akinan, atrobe den cada nivel, lo tin participante batayando pa wak ken ta logra drenta e final draw cu lo tuma lugar diabierna y diasabra pa asina jega na e final diadomingo 20 november 2016.
Atrobe nos ta remarca cu tin wega henter dia na Eagle Beach, cuminsando pa 9or di mainta y ta termina pa 10or di anochi. Ta boso falta pa jega. Nos ta warda boso. Entrada ta completamente gratis.


text:
VIP Talk
VIP Talk
1970
E apoyo pa pena di morto na Brasil a crece den ultimo decada y ta kibra record. Actualmente, 57% di Brasileño ta faborece castigo di morto, compara cu 47% na 2008, segun un encuesta haci pa e instituto Datafolha.
E datonan ta mustra cu e apoyo a aumenta entre a parti di poblacion di menos recurso, di te 5 salario minimo (R$ 4.700), grupo den cual 58% di e entrevistadonan ta defende pena di morto. Pero, e porcentahe aki ta cay te na 51% entre entrevistado cu ta gana di cinco pa 10 salario (R$ 9.500). Ademas di esaki, esunnan mas na fabor di e medida aki ta e hombernan (60%), en comparacion cu e muhenan (54%) cu ta apoya e castigo.


text:
ORANJESTAD (AAN): Alina Mansur, kende ta representando Aruba na e certamen di Miss Universe, a participa Dialuna den e competencia preliminar na Planet Hollywood Resort & Casino.
E concursantenan a pasa e ultimo siman ta entrena, graba, haci bishita, y prepara pa competi pa e corona di Miss Universe na Las Vegas.
Alina y e demas candidatanan a uni tambe cu Smile Train, pa comparti sonrisanan rond mundo door di yuda muchanan cu ta biba cu lipnan cleft den tercer mundo, pa mira nan sonrisa pa prome biaha.
E Embahador di Aruba, Alina Mansur, y e candidatanan lo participa tambe den un actividad pa pacientnan di Smile Train, cu a pasa den cirugia pa drecha e cleft entre nan lip y nanishi, pa asina e pacientnan por mira nan mesun sonrisa pa prome biaha despues di cirugia.
Smile Train ta un instancia caritativo internacional pa muchanan cu ta duna operacion gratis pa drecha cleft, y tambe cuido despues di cleft pa muchanan na paisnan den desaroyo.
Como Miss Universe, nan lo dedica parti di e aña pa traha cu Smile Train.
Aruba tin un candidata cu ta sobresaliendo, e ta un persona hopi humanitario, inteligente, cu tur chens di gana. Bo por hasta vota online pa e tin chens di gana.
E certamen mes di Miss Universe lo pasa Diadomingo awor 26 di November pa 8:00 pm (ora di Aruba). Na Merca e lo pasa na Fox Network.


text:
Kompetensha di diskurso di CTB i JCI
...E ganador lo representá Kòrsou durante Caribbean Tourism Youth Congress...
WILLEMSTAD – 22 di yüli 2015 - Resientemente Ofisina di Turismo di Kòrsou (CTB) huntu ku JCI United Citizens of Curaҫao (JCI UC) a lansa e proyekto di The Golden Voice of Tourism Youth Congress. Meta di e proyekto aki ta pa selekshoná un representante di Kòrsou pa partisipá na e Caribbean Tourism Youth Congress.
E aña aki CTB den kolaborashon estrecho ku Caribbean Tourism Organization (CTO) tin e honor di por organisá e Konferensia di Estado Industrial 2015 (State of The Industry Conference) ku ta bai tuma lugá aki na Kòrsou den luna di òktober próksimo. E konferensia ta trata tópikonan di interes relashoná ku desaroyo di turismo i ta konta ku partisipashon di diferente aktor internashonal relevante pa e industria i demas interesadonan. Durante di e konferensia ta tuma lugá e Caribbean Tourism Youth Congress kual ta un kongreso di turismo pa hóbennan di Karibe. E hóbennan lo sinta huntu i diskutí riba diferente tópiko ku tin di haber ku turismo. E ganador apsoluto ta bira embahador di turismo di Karibe pa un aña largu. Promé ku e kongreso tur hóben partisipante ta bishitá vários lokalidat turístiko pa nan por konosé nos pida baranka mas mihó.
Apesar ku Kòrsou tin vários aña ta partisipá e aña aki sigur ta unu speshal komo ku e konferensia i kongreso tur dos ta tuma lugá na Kòrsou. Pues meskos ku tabata e kaso den pasado e aña aki tambe CTB ta en buska di un hóben dinámiko i ku hopi kurashi pa por representá nos dushi isla Kòrsou. E hóben mester ta entre 14 pa 17 aña i mester por dominá e idioma ingles hopi bon. CTB huntu ku JCI UC ta bai proveé un preparashon di un tèrmino di tres siman na tur e partisipante di Kòrsou. Pa ta mas eksakto un total di 16 hóben lo kompetí den un kompetensha di diskurso te ora selektá un ganador. Promé ku e dianan di kompetensha tur hóben lo risibí tres tipo di tayer. Di e forma aki CTB i JCI UC ke kontribuí ku formashon di kada partisipante i garantisá kalidat di e kompetensha.
Djasabra awor 25 yüli hóbennan ku ta interesá por registrá na Biblioteka Nashonal Kòrsou di 10’or pa 12’or òf na Chit Chat Cafe na Mensing’s Caminda di 1’or pa 3’or.
Tur hóben ku registrá ta risibí un orario pa un oudishon kaminda nan lo por demostrá nan abilidat pa por representá Kòrsou. Esaki ta tuma lugá djasabra 1 ougùstùs 2015 di 10’or pa 2’or na La Tentashon.
Pa mas informashon por bishita www.facebook.com/uccuracao òf www.facebook.com/Dushihende


text:
ORANJESTAD – Taekwondista Arubano Monica Pimentel a regresa diasabra merdia for di Panamericano na Mexico na unda e la cai venci contra...
ORANJESTAD – Cu hopi orguyo y contento cu e logro Aruba Judo Bond kier a felicita Jayme Mata cu a traha masha...
SAVANETA – Den e fin di siman tras di lomba a tuma luga e Campeonato Nacional di Landamento na Piscina Olimpico Roly...
SAN NICOLAS – Diaranson anochi na YMCA na San Nicolas e dos ekiponan di Aruba Basketball Bond, Dakota y Impact a cuminsa nan...
POS CHIQUITO – Despues di un tremendo bataya durante fin di siman, na unda cu diasabra Center league ta cai venci cu...
MEXICO – Ocho deportista cu a clasifica pa Weganan Olimpico na Rio de Janiero a termina nan prome fase di preparacion y...
SANTA CRUZ – Wega number 3 di un “Best Out of Three” mester a trece suspenso entre e ekipo di North league...
BRAZIL – Brazil Taekwondo Stichting ta un fundacion cu ta trahando duro pa e team di Train Hard Fight Smart pa asina nan...
BOSTON – Ayeranochi Boston Red Sox ta cai venci contra e ekipo di Baltimore Orioles cu score di 12-7. Xander Bogaert ta...
Nos ta yegando na final di aña escolar 2016 y tambe na final di tur competencia di ‘Deporte Escolar’ organisa pa IBiSA. Den...
Sarah-Quita Offringa den commercial di Brunotti
Tiger Taekwondo International Aruba Open 2018
Baseball Junior y Senior division atraves di DiarioTV
Aruba North Little League (ANLL) satisfecho cu e campeonato tras di lomba y ta cla pa weganan di Interleague
SWS Aruba Sprint Cup #3 tabata un exito !
Diasabra awo ta e Gran Clasico di Aruba
Wally Vrolijk gara un biaha mas cu PED (Performance Enhancing Drugs)
STARS CMB TA TITULA CAMPEON JUNIOR 13-14
Grasshoppers ta gana Stars den extra inning
Riangela Flanegin ta join Team Kingdom of The Netherlands
Didi Gregorius e mihor shortstop di momento
Atletanan di 12&U di Barracudas Aruba a briya na e competencia di Carifta 2018
Grandioso Baseball Bingo diasabra 5 di mei na Club Caiquetio organisa pa ANLL
Stadion Nadi Croes/Crismo Angela den mal estado
Xander Bogaerts recuperando cu homerun den AAA.
Stars CMB y QCC Grasshoppers den e gran final di Junior
Copa John Merryweather ta cai riba dia di Rey


text:
Mirando notisia di e último dianan, ta komosifuera fundashon SMOC ta eksigí 75 mion florin di Isla i ta peligrá futuro di Isla. E notisianan akí ta leu for di bèrdat. SMOC ta informá loke ta e kaso eksaktamente.
SMOC TA UN DI E 26 DEMANDANTENAN DI 75 MION FLORIN
E kaso di 75 mion florin ta un kaso di e demandante prinsipal Stichting Humanitaire Zorg i demandantenan sekundario: SMOC i 24 habitante (4 ta hulandes europeo, 20 ta yu di Kòrsou), di kua mientrastantu 1 habitante a fayesé pa motibu di kanser.
KIKO SMOC TA?
SMOC ta un fundashon, lantá na 2003 ku tin un solo meta: airu limpi pa tur habitante bou di huma di Isla ku BOO. SMOC no ta pro seramentu di Isla. SMOC ta konsistí di boluntario ku no tin niun interes, ku no ke kumpra niun pida di tereno i ku tampoko no ta wòrdu pagá pa hasi e trabou boluntariamente. Sí, e redunan akí t’ei, pero nan no tin ningun base di bèrdat. SMOC ta yuda e habitantenan bou dje huma, bishitando, skuchando i dunando nan informashon i konseho. Direktiva di SMOC ta konsistí di hende profeshonal: un dòkter di kas, un ingeniero kímiko i un botikario. Ekspertonan riba tereno di refineria ta sostené SMOC, tur ta hasi esaki sin interes propio.
DIKON ISLA MESTER PAGA E BUT DI 75 MION FLORIN
Si Isla tin ku paga 75 mion florin, ta pasobra korte di apelashon na 2010 a dikta e but ei. But ku por imponé solamente si Isla ta emití mas dióksido di suafel ku ta pèrmití, netamente pasobra esaki ta masha dañino pa salubiridat. Isla ta na altura di esaki pa 8 aña kaba. Desde 2010 e emishon di dióksido di suafel akí no a mengua, al kontrali, el a subi, i eksperto a konstatá ku Isla a emití mas dióksido di suafel ku ta pèrmití. E demandentenan a disidí di tené Isla na e multa.
ISLA POR PAGA 75 MION FLORIN?
Korte a disidí ku e but ta 75 mion florin. Esaki ta un montante enorme, pero segun korte e no ta asina haltu ku e ta trese Isla den problema finansiero. Ta trata solamente un ganashi di Isla di algun dia òf siman. Ademas, e but su meta ta pa pèrkurá ku Isla ta hasi tur su esfuerso pa disminuí e emishon di dióksido di suafel. Esaki no a tuma lugá i e kehonan di e habitantenan a krese enormemente. SMOC no ta menasá funshonamente ni eksistensha di Isla.
KIKO TA BAI SOSODÉ KU E PLAKA KU ISLA MESTER PAGA?
Si Isla mester paga, fundashon SMOC lo risibí un kantidat di masoménos 2 mion florin. Pues, e otro demandentenan lo risibí sobrá, esta masoménos 72 mion florin. Ni un hende di SMOC lo risibí e plaka akí, sino e fundashon. Si SMOC ta risibí e plaka, SMOC lo utilisá kompletamente pa e úniko meta di SMOC: airu limpi. Por hasi esaki yudando e habitantenan bou dje huma, por ehèmpel ku èrko, ku limpiamentu di e shushi bèrdè, yudansa ku aporte médiko, pagamentu di remedi, etcetera. Si Isla tin ku kumpli ku e but, un notario lo prokurá ku e masoménos 2 mion florin ku SMOC komo un di e demandantenan lo risibí, ta kompletamente pa bienestar di e hendenan bibá rònt di Isla.
Pa konkluí: SMOC no ta interesá den plaka pa su boluntarionan, ni den su propio interes, ni den pida di terenobou di huma, ni den seramentu di Isla. Kada akusashon paresido dirigí na SMOC ta falsu, ta kalumnia.
Na nòmber di direktiva di SMOC,
Drs Peter van Leeuwen
Drs Arjan Linthorst
Wak abou pa figura di Dr. Erin Pulster!


text:
Turismo a generá 76 mion florin na yüli 2017
WILLEMSTAD – 6 di sèptèmber 2017 – Ofisina di Turismo di Kòrsou (CTB) ta raportá un impakto direkto total di 76 mion florin na luna di yüli 2017. Sifranan generá for di e modelo ‘Turistika’ ta mustra ku turistanan prosedente for di Europa ta responsabel pa 45 mion florin. Nort Amérika i Sur Amérika tur dos a generá 13 mion florin. For di Karibe i e otro regionnan un total di 4.6 mion florin a keda generá.
Luna di yüli a konosé un bahada di 19%. E luna di ‘zomer’ no a presta bon e aña aki kompará ku aña pasá. Un kantidat di 6.958 turista ménos a bishitá Kòrsou. Un total di 29.773 turista a keda risibí na yüli 2017. Aña pasá yüli un kantidat di 36.731 turista a bishitá nos pais. E bahada den kantidat di turista di estadia ta basá riba e echo ku e kantidat di turista for di Venezuela te ainda ta afektando e sifranan total. Un kaida di 57% a keda registrá na luna di yüli. Aña pasá un total di 4.639 venezolano a bishitá nos pais miéntras e aña aki e kantidat total ta 2.016. Ademas, manera ta konosí durante temporada di ‘zomer’ lokalnan ta gusta biaha pa eksterior. Sifranan risibí di Curaçao Airport Holding ta mustra ku e okupashon di buelo den luna di yüli 2017 tabata mas haltu kompará ku yüli 2016. Esaki ta nifiká ku ora mas persona lokal ta biaha den un periodo spesífiko tin ménos stul riba e rutanan aktual disponibel pa bishitantenan for di eksterior.
For di Europa a registrá un bahada di 8% na yüli ku un total di 16.075 europeo ku a bishitá Kòrsou. Europa ta representá 54% di e total di turista risibí na luna di yüli. Hulanda a registrá un bahada di 6% na yüli 2017. Un total di 13.204 turista hulandes a bishitá Kòrsou na luna di yüli. Alemania a konosé un bahada di 14% na yüli 2017. Un total di 965 turista aleman a bishitá nos pais na yüli.
For di Nort Amérika por mira un bahada di 8% na yüli 2017. Un total di 5.207 turista for di Nort Amérika a bishitá Kòrsou. Nort Amérika ta representá 18% di tur e turistanan ku a bishitá Kòrsou na luna di yüli. E kantidat di turista di estadia for di Estado Unídos a konosé un bahada di 10% kompará ku aña pasá. Un total di 4.611 turista a keda registrá na yüli. E merkado di Estado Unídos ta aktualmente e di dos merkado ku ta produsiendo mas pa Kòrsou su industria di turismo. Canada a krese ku 7% na yüli 2017. Kòrsou a risibí 596 turista prosedente for di Canada na yüli.
E prestashon di Venezuela ta wantando e sifra total di bishitante abou. Un total di 36% ménos turista a keda registrá for di Sur Amérika. Colombia a registrá sifranan positivo na yüli. Un total di 1.515 turista prosedente di Colombia a bishitá nos pais, esaki ta un kresementu di 8%. Aña pasá un kantidat di 1.397 turista a keda registrá for di Colombia. For di Brazil i Sürnam a registrá un bahada di respektivamente 27% i 29% na yüli 2017.
E trènt ku bishitantenan ta kedando mas largu a kontinuá. Turistanan a keda un averahe di 10.3 anochi na yüli. Aña pasá e kantidat averahe di anochi pa persona tabata 9.0. Un total di 304.725 anochi a keda registrá na yüli 2017 kompará ku 331.471 na aña pasá.


text:
Vocero suplente di polis a duna e siguiente relato :
“Awe diasabra madruga pa mas o menos 4:20 jamada ta drenta na central di polis cu na altura di cas savaneta 314 un auto bayendo direcion ariba a bolter y pega candela. Na jegada di e patrouille di polis ta bin topa cu e auto yaris A – 62967 color blauw cla y cu tabata na candela . Ta pidi pa brandweer di biaha y ambulance.
E pasahero a logra sali foi di e auto pero e chauffeur si no a logra sali.
Pa 5:30 dr Texier ta constata morto di Jonathan Joel DIRKSZ ., naci na Aruba 13 -2-93 .
Departamento di trafico , polis technico y slachtoffer hulp a presenta na e sitio di e susedido . Departamento di trafico tin e cas bao investigacion . E pasahero ta for di peliger.
Cuerpo Policial ta manda palabra di condolencia pa famia di e fayecido”.


text:
Joseph Kony
Joseph Kony (naci dia 18 di september 1964) ta lider di un grupo di guerilla y di Lord's Resistance Army (LRA), cu ta un grupo den un campaña violento pa establece un gobierno teocratico basa den e Dies Mandamentonan na Uganda. E LRA ta bisa cu e spiritonan a wordo manda pa comunica e mision directamente pa Kony. Dirigi pa Kony, LRA a gana un reputacion pa su accion contra e pueblo di varios pais, incluyendo Noord Uganda, Republica Democratico di Congo, Zuid Sudan y Sudan. E tawata secuestra y obliga un 66.000 mucha pa lucha pa nan y a obliga un cambiamento di luga interno mas di 2.000.000 persona desde su rebelion a cuminsa 1986. Den 2005, Kony a wordo acusa di crimen di guera pa International Criminal Courtna Den Haag, Hulanda, pero e caputra a wordo evadi.


text:
ARIZONA – Cleveland Indians tin un farm system cu hopi talento den liganan menor. Fransisco Lindor ta un di nan top prospecto cu a subi y ainda tin mas na caminda Bradley Zimmer, Clint Frazier, Justus Sheffield y Bobby Bradley. Mientrastanto Aruba tin un prospecto cu no ta wordo menciona y esey ta Sicnarf Loopstok. Sicnarf ta enbusca di subi Grandes Ligas y join varios di e nomber nan cu ta bin di Aruba maera Sidney Ponson, Calvin Maduro, Eugene Kingsale, Rhadames Dijkhoff y Xander Bogaerts.
Sicnarf Loopstok a hunga College Baseball cu scholarship na Western Oklahoma State College, mesun college cu Andrelton Simmons di Curacao y Randolph Oduber di Aruba.
Cleveland Indians a draft Sicnarf Loopstok den di 13 round y Director di Amateur scouting Brad Grant a gusta locual e tawata mira y locual Sicnarf lo a trece e organisacion di Cleveland: “Really good throw-catch skills with a developing bat.”
Signarf Loopstok tin 22 anja y 2016 lo bira su di 3 temporada hunto cu Cleveland Indians.
Bida di un hungador di baseball den Minor league por ta hopi frustrante. Pero Sicnarf Loopstok a bai di northeast Ohio pa Lynchburg durante e ultimo anja y cada biaha e mester adapta cu e circumstancia. Pero tin ora mas dificil e caminda mas aprecio lo bo tin pa locual tin na final y cu pronto nos por mira Aruba su prome catcher den Grandes Ligas!
Nos di Sports Zone Aruba ta desea Sicnarf Loopstok tur clase di exito pa e temporada nobo!


text:
ORANJESTAD – Diasabra anochi 8:30 na vispera di e Clasico di Spaña, na Aruba e dos ekiponan cu mas historia ta topa...
ORANJESTAD – Manera ya a bira un tradishon, diabierna awor 27 di April, sport vereniging Racing Club Aruba lo bolbe dedica un...
ORANJESTAD – Diasabra anochi RCA “BIG WHEEL LOTTERY powered by POWERADE” a logra hasi un comeback y gana e Savaneteronan di La Fama...
ORANJESTAD – Sport Vereniging Racing Club Aruba a cumpli 84 aña 15 di februari ultimo. Enconecshon cu e aniversario directiva ta organisa...
ORANJESTAD – E delantero Arubano Ronald Gomez un 8 luna pasa a tuma un desicion di bai un siguiente nivel di futbol...
ORANJESTAD – Aki ta sigui un tiki di e historia di e club di futbol mas exitoso di nos isla. Si nos...
ORANJESTAD – Diabierna awor campeonato Division di Honor di AVB ta ranca sali cu “The Revenge” entre e ekipo di Dakota y...
ZWOLLE – Despues di a milita e ultimo anjanan hunto cu e ekipo di RCA na unda Ronald Gomez a yuda e...
ORANJESTAD: “Durante e weganan di semi final caba por a nota e direccion nobo cu Arubaanse Voetbal Bond ta bay aden y e...
ORANJESTAD – Denzel Dumfries no ta desconoci na Aruba, Dumfries na Maart di 2014 a pone su mes riba mapa internacional ora...


text:
Kòrsou a demostrá diversidat durante ‘Curaçao InfoMart 2015’ na Sürnam
WILLEMSTAD- 16 di aprel 2015– Resientemente Ofisina di Turismo di Kòrsou (CTB) a organisá e di dos edishon di Curaçao InfoMart na Sürnam. E feria di biahe a konta ku un bon públiko ku tabat’ei presente pa asina konosé e diversidat ku Kòrsou tin pa ofresé. E lugá di parker di Hotel Torarica a keda kubrí ku un tènt grandi i den e plafon tabatin arkonan di lus pa duna e turista surinameño un bista kon nos brùg Emma ta keda iluminá anochi. Un banda musikal i brasbènt den kaya a trese un parti di nos pais pa e públiko surinameño.
Partnernan den sektor di turismo a djòin CTB na e Curaçao InfoMart i a hasi uso di e oportunidat pa presentá nan pakete- i preisnan atraktivo. E partnernan aki tabata: Renaissance Curaçao Resort & Casino, Trupial Inn Hotel & Casino, Avila Hotel, Livingstone Jan Thiel Beach Resort, Papagayo Beach Resort, Howard Johnson Curaçao Plaza Hotel and Casino, Plaza Hotel Curaçao i Sunscape Curaçao Resort, Spa & Casino. Scoobys Tours i Pelican Boat Tours tambe a forma parti di e tim di Kòrsou e aña aki. Tambe a hasi uso di e oportunidat pa duna informashon di e diferente festivalnan musikal ku lo bai tuma lugá e aña aki na Kòrsou, entre otro: “Viva La Musica Latina Curaçao 2015”, “Curaçao International BlueSeas Festival” i e ya bon konosí na Sürnam “Curaçao North Sea Jazz Festival”.
E agentenan di biahe na Sürnam ku ta Waldo’s Travel, Rasonic Travel, Ara Travel, Does & Cadushi Tours i Satyam Travel a presentá nan paketenan atraktivo pa bishitá Kòrsou na e bishitantenan di e Curaçao InfoMart. InselAir i Surinam Airways tambe tabata presente i a regalá e públiko presente diferente premio. InselAir a promové tambe su 7 buelonan pa siman entre e 2 paisnan. Pa kompletá e eksperensia a ofresé diferente pasaboka krioyo kombiná ku kòktelnan trahá ku e likùr Blue Curaçao. E funchi hasa ku keshi i sous krioyo a keda prepará pa e kòki di Hotel Torarica ku a biba 16 aña na Kòrsou.
CTB por mira bèk riba otro evento bon bishitá na Sürnam i ku sigur a laga un impreshon positivo serka nos futuro bishitantenan surinameño.


text:
Prijs ta na FLORIN!!
Un kas RUIM (275 m2) i moderno, riba tereno grandi (950 m2)
3 kamber i 2 banjo FULL ku Airco
Kura ta kompletamente sera, na tur banda. (Pets ta welcome)
Porta di kura grandi ta electrisch
Master bedroom ta hopi ruim, tin su mes banjo ku douche,
jacuzzi i tambe tin su walk in closet ruim ku reki built in.
E otro 2 kamber nan ta komparti 1 banjo.
E kas tin un open floor plan i tin un woon-oppervlakte di
mas o menos 275 m2
Kushina ta grandi i modern, tin su walk in voorraadkast
(pantry) i e tin su built in oven (electric) plus stoof ( 5 pit, gas)
Sala/Kushina/Komedor ta full airco .
Dilanti i patras di kas tin porch.
Patras di e kas tin un washok di mas o menos 40 m2.
Prijs pa luna ta 1950,- Nafl. Excl.
1 luna di borg.
Available per 1 juni 2018
PA MAS POTRET:
https://myalbum.com/album/sXMzLYrvMwtR
Reply to ad
Of yama
Korsou: +59996635460
Hulanda: +31640732860
kaya amador nita


text:
Durante e ultimo siman a tene un otro sesion di patruyahe.
Na momento cu topa cu aglomeracion di hende na altura di luganan conoci manera Manuelitos, Hotel Bacarat (cera), casnan di pueblo di Noord, Madiki, Seroe Patrishi un biaha mas a bay cu man duro pa cu esaki.
Establecimentonan manera Lekker, De Olde Molen y Cas Casuela, a wordo controla y a zorg pa despues di orario di ceramento, pa tur hende busca nan caminda pa cas mas pronto posibel.
Aglomeracion na Eagle Beach
A hala atencion di tur e gruponan cu ta aglomera den oranan di anochi na altura di Eagle Beach y tabata para bebe bebidanan alcoholico y toca musica duro a wordo cori for di e luga. Y personanan cu tabata tin sospecho di tin algo ilegal ariba nan, a wordo listra. E gruponan ta keda banda di beach te den oranan laat di anochi tocando muziek na un volumen halto. Te cu 11 or musica cu volumen abao ta wordo tolera.
Aglomeracion ariba Parkeerplaats di The Village
A hala atencio di tur grupo cu den oranan di anochi ta aglomera ariba e parkeerplaat di The Village, cu tabata bebiendo bebidanan alcoholico y nan a wordo cori for di e luga. Y personanan cu tabata tin sospecho di tin algo ilegal ariba nan, a wordo listra.
E weekend ey no tabata mucho druk, mirando cu tabata tin e Flip Flop Festival.
Control di trafico cu e Motorunit
Riba diabierna 26 di april 2018 polisnan a tene un control di trafico hunto cu e Unidad Motorisa, ariba e rayon di Noord. A controla un total di 42 auto. A duna 13 procesverbaal.
Detencion di dos ilegal na altura di veld di RCA
Diasabra 28 di april 2018 pa mas o menos 11 or di anochi, polisnan ta wak un Hyundai Accent coriendo ariba Kamerling Onnestraat. Esaki tabata falta un lus patras. Durante control basa ariba e Landsverordening Wegverkeer polisnan duna e auto señal pa para. Tanto e chauffeur como e ocupante tabata di habla Spaño. E chauffeur no tabata tin un rijbewijs valido y no por a duna un adres unda e ta kedando. E pasahero a duna varios nomber. Personal di IASA a wordo poni na altura, unda cu nan a bin y a bay cu e dos personanan aki, naci na Venezuela.
Despues a bin resulta cu ambos a drenta Aruba como turista y a keda atras intencionalmente. E Hyundai Accent shinishi a wordo cera na yabi, y poni na canto di caminda pa asina su doño por bin buske.
Control Flip Flop Festival 2018
Diasabra 28 di april entre 10 or di anochi y 4 or di marduga di diadomingo a tene un control rond di Emotions Nightclub. Tambe nan a haya e melding di cu tin un bringamento eynan caminda cu’n glas di e patruya a wordo destrui.
Control
A keda contola algun luga conoci varios biaha. E controlnan aki lo sigui te proximo aviso.
Tambe polisnan a haci nan spotcheck na diferente sitio”
A controla varios auto, y a haya cantidadnan chikito di marihuana, sakitonan di cocaina, algun piedra, cuchiu, mashin di mula marihuana cualnan a wordo tuma den beslag.
Resumen siman 2018-17, periodo 23 april te cu 29 april 2018.
A tene un total di 105 control
Tabata tin 3 detencion.
Resumen di Flex Team periodo 23 di april te cu 29 april 2018
Durante e ultimo siman a tene un otro sesion di patruyahe.


text:
Naturalmente e splicacion pa e situacion aki ta cu e presupuesto supletorio 2017 cu a worde entrega ta uno ficticio. Den e presupuesto supletorio aki a laga afo 50 miyon Florin cual lo no worde cobra mas door di belastingnan cu mester a drenta den caha di gobierno. Ademas un suma di riba 300 miyon Florin cu mester a worde traspasa for di e refineria RDA pa Pais Aruba.
Un suma cu di 2016 no a termina di worde traspasa pa gobierno. Mirando e situacion cu e refineria ta den dje na e momentonan aki, ta duna indicaion cu e suma aki lo no worde traspasa. Aki ta papia di entre otro e benta di FMSA, (gasolin, sales and marketing) cu a worde traspasa pa RDA bou di e condicion cu lo hinca un suma di rond di 60 miyon den presupuesto di Pais Aruba como pago di esaki.
Detencion pa fraude/corupcion:
Pa 2017 niun Florin a worde paga, un suma di mas di 70 miyon y casi 80 trahado a worde manda cas for di refineria pa motibo obvio di loke a mira tumando luga unda cu henter e ‘cabes’ di esnan cu tabata opera PDVSA CITGO akinan na Aruba a worde encarcela.
Varios di e personanan deteni ta encera hendenan cu a mira akinan na Aruba y cu tabata na varios ocasion hunto cu ex mandatarionan. Mester bisa cu na varios ocasion a cuestiona e relacion cu tabatin cu cierto individuonan, pa cual aworaki nan a worde encarcela pa fraude y corupcion.
Inventarisacion:
No tin un bista di kico ta tumando luga pa loke ta entrada, pa cual nos sa cu mester bay haci un inventario completo den Refineria di Aruba pa wak si tin incumplimento di contracto of no.
Esaki ta e situacion cu nos ta bibando den dje cu ta pone cu a pesar cu tin un presupuesto cu a worde entrega ‘5 pa 12’ door di e Gobierno anterior caminda cu hopi cla nan tabata sa cu e entradanan aki no lo drenta, ta pone cu e situacion cu e gobierno aki ta haya su mes den 3 siman di gobernacion ta bay di un situacion di ‘balanced budget’, pa uno cu deficit di riba 130 miyon Florin. Esaki no ta ni incluyendo e aspecto di otro aña di mas di 200 miyon deficit di presupuesto 2018 cu nunca a worde entrega door di Gobierno anterior.


text:
Djasabra 3 febrüari 2018 alrededor di 20.17 or sentral di polis a haña notifikashon ku tin un kaso di tiroteo a tuma lugá den e área di Brievengat i ku tin un hobensita heridá. Na yegada di e promé patruya polisial nan a bin topa ku un hobensita di diestres(13) aña drumí ku un herida di bala patras di su orea.
Kontinuando ku investigashon den e kaso aki, diferente akshonnan investigativo a tuma lugá den e kaso aki. En konekshon ku esaki(nan), awe djaweps 8 febrüari 2018, e tim investigadó di polis a detené 2 hóben komo (ko)sospechoso den e kaso aki:
- R.R.E. nasé na Kòrsou, 13 aña di edat(detenshon a tuma lugá alrededor di 09.15 or)
- S.J.J.W.M. nasé na Kòrsou, 15 aña di edat.( detenshon a tuma lugá alrededor di 10.30 or). Ámbos detenshon a tuma lugá na warda di reshèrshi.
E kaso aki ta sigui den investigashon pa determiná e ròl i involvimentu di kada persona den e kaso aki. A presentá e sospechosonan dilanti un Fiskal Ouksiliar ku a ordená nan enkarselamentu pendiente di mas investigashon.


text:
Airosidaf
'Airosidaf' se parece a 'airosidad', ¿Con airosidaf querías decir airosidad?
Airosidaf tiene 9 letras
Definición de airosidad aquí
Resultados de búsqueda:
Resultados de imágenes:
Youtube: airosidaf
Nube de palabras :
- airosidad zirosidad sirosidad wirosidad qirosidad aurosidad ajrosidad akrosidad aorosidad a9rosidad a8rosidad aieosidad aidosidad aifosidad aitosidad ai5osidad ai4osidad airisidad airksidad airlsidad airpsidad air0sidad air9sidad airoaidad airozidad airoxidad airodidad airoeidad airowidad airosudad airosjdad airoskdad airosodad airos9dad airos8dad airosisad airosixad airosicad airosifad airosirad airosiead airosidzd airosidsd airosidwd airosidqd airosidas airosidax airosidac airosidaf airosidar airosidae


text:
Durante tratamento di presupuesto 2018 di Pais Aruba den Parlamento, lider di Fraccion di POR, Marisol Lopez-Tromp cu sosten di e demas fraccionnan cu ta forma e coalicion a presenta un mocion pa bin cu un investigacion forensico riba tur e iregularidadnan cu a wordo cometi bou di e minister di Infrastructura di gobierno anterior. E mocion aki a wordo aproba y awor Gobierno mester bay ehecuta esaki.
E mocion ta bisa cu considerando e echo cu tin un cantidad di casonan dudoso, ilegal y/of fraudulento di tereno comercial bou di Gabinete Mike Eman I y II door di e Minister di Infrastructura y Integracion entre 2009 pa 2017; e echo cu dicho ex minister no tabatin un maneho ni tabata tene su mes na proceduranan di bon gobernacion pa loke ta e decisionnan cu e tabata tuma diariamente pa cu otorgamento di parcelanan den erfpacht; cu e ex minister di Infrastructura y Integracion tabata viola e ROP constantemente y tabata malinforma pueblo y a forma practicamente un grupo di persona rond di su persona como minister cu lo tabata yud’e regla tereno contra tur procedura sin consulta cu DIP; cu e minister di Infrastructura y Integracion di 2009 pa 2017 tabata cobra inversionistanan 5% di nan inversion di construccion di nan proyecto y tabata dicidi cuanto, unda y con e inversionista mester stort e placa contra nos ley di contabilidad; cu Gobierno actual a bin topa un situacion caotico den DIP caminda cu e ex minister di Infrastructura y Integracion no a percura pa tin un maneho di otorgamento di erfpacht y tabata firma pa loco sin pidi conseho di DIP y sin tene cuenta cu loke realmente tin dipsonibel na tereno pa otorga; cu na varios ocasion hues a bati ex minister Sevinger riba su dede debi cu e ta actuando contra ley como minister den su aprobacionnan di peticionnan pa construccion y cu e ta mishi y destabilisa nos estado di derecho y; cu tin hopi ciudadano a indica cu nan a paga pa haya tereno. Ta dicidi pa instrui Gobierno pa laga haci un investigacion (forensico) den DIP riba tur iregularidadnan den otorgamento di tereno pa cas y comercial durante gobernacion di ex minister di Infrastructura y Integracion; investiga e toewijzing di casnan na Seroe Colorado; investiga con ex minister Sevinger a malusa e clausula di maatschappelijke investering cual sumanan nunca lo mester a wordo gestort, pero mester a tuma luga den forma di material en natura y; entrega keho a base di e iregularidadnan cu a ser haya.
Marisol Lopez-Tromp a indica cu tin un cantidad di prueba cu a wordo treci dilanti no solamente e ultimo aƱanan, pero cu te ainda ta saliendo diferente prueba di e iregularidadnan cu a tuma luga. El a agrega cu minister di Infrastructura actual a trece varios di esakinan den Parlamento, cu ta encera no solamente documentonan, pero tambe otorgamento di tereno den areanan cu no mester a tuma luga, pagonan cu no mester a tuma luga, etc.
Mas aleu e ta bisa cu den diferente reunion e tema aki a bin dilanti y ciudadadonan a bin dilanti tambe cu hopi preocupacion bisando cu nan mester a paga pa cierto tramitenan tuma luga, cual no mester tabata e caso. Ta trata di casonan grave cu ta contra ley di contabilidad y no ta aceptabel ademas cu no lo kier pa nan pasa nunca mas.
Awor tin un Gobierno cu ta para pa integridad, cu ta para pa un maneho transparente y pa por pone tur loke a sosode tras di lomba a pidi pa e investigacion profundo riba loke a ser haya caba y loke seguramente lo bay wordo haya. Intencion ta pa trece claridad pa pueblo y pa conscientisa nos comunidad di actonan coruptivo cu a tuma luga, como tambe pa nan ta consciente di kico ta e proceduranan corecto pa loke ta por ehempel, otorgamento di tereno of proceduranan den gobernacion.
Marisol Lopez- Tromp (POR): “Mocion pa investiga ex minister di Infrastructura ta pa trece claridad “
Durante tratamento di presupuesto 2018 di Pais Aruba den Parlamento, lider di Fraccion di POR, Marisol Lopez-Tromp cu sosten di e demas fraccionnan cu ta forma e coalicion a presenta un mocion pa bin cu un investigacion forensico riba tur e iregularidadnan cu a wordo cometi bou di e minister di Infrastructura di gobierno anterior. E mocion aki a wordo aproba y awor Gobierno mester bay ehecuta esaki.


text:
Un alerta pa biento duro y lama localmente bruto lo drenta na vigor awe merdia 12’ or y lo keda valido te diasabra, 21 april, pa 6 or di atardi.
Areanan afecta: full Aruba
Synopsis:
Un area di presion halto riba ocean Atlantico y un area di presion abou riba Colombia lo mantene diferencia grandi di presion den nos area y asina un aumento di biento fuerte te hopi duro den rafaga. Usuarionan di lama ta wordo urgi pa tene cautela riba lama debi cu e biento fuerte aki lo causa lama localmente bruto.
Biento lo supla cu mas o menos 20 te 25 nudo y ta anticipa cu lo tin rafaga cu por yega te 35 nudo.
Accion di precaucion:
Mara obhetonan cu ta los pasobra na por bula rond dor di e biento asina fuerte.
Usuarionan di lama mester tene cuenta cu lama lo ta localmente bastante bruto, specialmente entre costanan parti oost, noord te noordwest.


text:
KRALENDIJK — Miéntras preparashonnan pa Study & Career Event Bonaire 2017 a
kuminsá kaba, seis studiante di MBO, sektor di konstrukshon, a hasi un biahe di
interkambio dia 12 di mei na e instituto SENA na Colombia. Esaki ta un bunita ehèmpel ku
un eskoho di estudio i orientashon riba profeshon ta un proseso kontinuo i ku e marshe
di estudio i profeshon ta parti di un totalidat. E organisadónan ta konsiente di esaki i ta p’esei nan ta bolbe uni forsa ku Skills Netherlands Caribbean.
Biahe di interkambio pa Colombia ta amplia horizonte di studiantenan
KRALENDIJK — Miéntras preparashonnan pa Study & Career Event Bonaire 2017 a


text:
Eventonan Pendiente
Noticia:
Bo a logra bo curso "Empresario Prepara I" y bo ta desea di continua cu e curso "Empresario Prepara II"?
Bo kier ta un empresario bon prepara?
IDEA:
Lo contribui na formacion di un desaroyo sostenibel riba tereno di negoshi y engrandece productividad y eficiencia pa por tin un mercado laboral fuerte y saludabel.
Meta di IDEA ta pa ofrece ayudo y guia extenso, GRATIS, na e comerciante cu kier cuminsa un negoshi chikito y cu hopi biaha ta topa cu diferente retonan manera conocemento basico di negoshi, acceso na credito, tecnologia, mercadeo y diferente regulacionnan existente.
Kico ta e bentaha di tin bo propio negoshi?
Cuminsa un negoshi tin hopi bentaha. Bo mes como doño ta dicidi:
- Unda e negoshi lo establece
- Grandura di e negoshi
- Orario di trabao
- Bo ta bo propio hefe


text:
Dankbetuiging Italie
Yzaijn Bienvenu
Mi a pasa tremendo na Italia. Kultura di Italia ta hopi otro. Kumindanan tabata hopi dushi, un kos mas ku mi a gusta ta nan ta memorisá nan historia ketu bai, esei ta bon.
Italia tabata un eksperensia grandi pa mi!!
Deiby Aponte Romero
Mi eksperensia na Italia tabata algu asombroso.
Mi a siña di nan kultura , nan kuminda i nan historia. E eksperensia ta algu ku mi no lubidá nunka. Mi a siña hopi anto misa e lo ta bai yudami den mi trayekto di chef.
Ronald Gosepa
Pa mi e eksperensia di Italia tabata hopi dushi.
M’a siña hopi kos,manera: ku di tur kos bo por saka un reseta i siña hopi di e kultura di Italia. Nos a siña ku nan ta tuma nan kuminda i produktonan hopi serio. Nan no ta menospresiá nan produktonan. Mi ta spera mi por haña un oportunidat mas pa pasa den e dushi eksperensia aki atrobe.


text: 9 INTRODUKSHON Kòrsou a pasa den bastante turbulensia despues di elekshon na òktober 2016. Partidonan ta mira komo nan deber pa restablesé konfiansa serka e siudadano pa trese trankilidat bèk den komunidat i asina krea e kondishonnan pa desaroyo ekonómiko i sosial. Kòrsou meresé un gobièrnu enérgiko ku den tempu kòrtiku por hiba e pais bèk den bon direkshon. Komo tal partidonan ta tuma komo punto di salida di e Akuerdo di Gobernashon aki stabilidat, koperashon, bon gobernashon, integridat, seguridat, formashon, dignidat humano i inklushon di tur hende sin distinshon di rasa, religion, koló di kueru, status ekonómiko, nivel di edukashon, miéntras e Plan Nashonal di Desaroyo di Kòrsou (NDP) huntu ku e Programa di Akshon Desaroyo di Hubentut ta forma un base fuerte pa sigui konstruí riba dje, banda di un diálogo kontinuo ku partnernan sosial den e Plataforma Diálogo Nashonal i NGO-nan na Kòrsou. Partidonan polítiko di Kòrsou, esta PAR, MAN i PIN, ta disidí pa pone atenshon spesial riba e siguiente sinku temanan i akshonnan den e siguiente periodo di gobernashon: 1 Enseñansa, Edukashon i Formashon Tin un nesesidat grandi pa invertí den desaroyo di e ser humano, for di infansia te edat grandi, pa entre otro kibra e siklo di pobresa i distribushon inadekuá di rikesa. Den e kuadro aki ta imperativo pa traha huntu ku tur institutonan edukashonal, organisashonnan i lidernan den nos komunidat pa prepará e generashon nobo, duna un mihó sosten na e generashon aktual i kuida e generashon di grandinan pa logra un mihó bienestar pa nos tur. Paso kada siudadano mester tin derechi i seguridat pa e por desaroyá i logra e mihó oportunidatnan den bida segun su kapasidat. Realisashon di e potensial di e pueblo aki mester ta para sentral pa por kontribuí na un pais sosio- ekonómiko fuerte i un desaroyo sostenibel pa futuro generashonnan. Pa por logra e kambionan ku nos pais mester, partidonan ta bai pone spesial atenshon riba un reorientashon fundamental i integral den kontenido di enseñansa pa pone énfasis riba e abilidatnan nesesario pa e siglo aki (e asina yamá OECD 21st Century Skills) i un formashon mas amplio i kompleto di nos hóben i adultonan pa asina nan por alkansá nan máksimo potensial pa duna un kontribushon na un desaroyo positivo di nos komunidat. Tambe ta bai sòru pa sufisiente kuido pre -eskolar pa muchanan entre 0 - 4 aña ku ta aksesibel pa tur hende i evaluá e kuido aktual pa alsa e kalidat. Pa alsa e nivel di kalidat di nos enseñansa i pèrkurá pa duna un edukashon mas kompleto posibel ku alabes por prevení ku hóbennan ta kai for di e sistema di enseñansa, ta nesesario adaptá orario di skol i krea e kondishonnan nesesario pa hasi esaki posibel. Ta krusial pa krea un sistema di enseñansa aksesibel pa tur mucha/hóben i den kual áreanan di teknologia, kultura, arte, patriotismo i deporte ta fungi komo instrumentonan pa un edukashon mas kompleto i un desaroyo sano di nos pueblo. Alabes mester inová enseñansa pa e por akoplá Realisando e Máksimo Potensial di Kòrsou, akuerdo di gobernashon 2017-2021 vershon final, 10 di mei 2017


text:
News Flash
LELICIA TROMP TA BIBA DEN MOMENTO
KIARA ARENDS TA PROFILA DEN TOP 4 PA MISS AMERICAS 2018
E POTRETNAN OFICIAL DI DUKE & DUCHESS OF SUSSEX
Di cabes te pia den geel?
KATE SPADE A CELEBRA E YEGADA DI E COLECCION BLOOM BLOOM NA ARUBA
Must Watch
Follow Us
LELICIA TROMP TA BIBA DEN MOMENTO
KIARA ARENDS TA PROFILA DEN TOP 4 PA MISS AMERICAS 2018
E POTRETNAN OFICIAL DI DUKE & DUCHESS OF SUSSEX
Di cabes te pia den geel?
KATE SPADE A CELEBRA E YEGADA DI E COLECCION BLOOM BLOOM...
Boda Real 2018: Prins Harry & Meghan Markle
Durante di dia awe a pasa hopi cos interesante na vispera...
E secreto di un look natural briyante
E ta bek!
UN DAMA ADMIRABEL PA SU PERSONALIDAD, BEYESA, ESTILO Y COMO PROFESIONAL
FALTA 4 DIA PA UN DI E EVENTONAN REAL MAS GLAMUROSO
LEAH & LEIAH TA LANTA CU BALOR, AMOR Y COMPASION PA...
Covers


text:
Rincon Boyz kier a extende un un invitacion na boso tur hunto cu su famia, coleganan y tur amigo- y conocinan pa asisti na un Santo Sacrificio di Misa pa nos amigo y integrante di nos grupo Rincon Boyz.
Ban haci oracion pa Dios duna Sonny Mercera su salud completo bek y pa cubri’e y laba su curpa cu su sanger precioso pa asina kita tur malesa. Hesus milagroso den bo nos ta confia. Oracion ta haci milager. Ban bini hunto y asina nos tur hunto resa pa Sonny por recupera su salud completo.
E misa lo ta diasabra 5 di mei 2018 na Misa Inmaculada Concepcion na Santa Cruz. Coro Rejoice tambe lo t’ey presente.
Ban uni den oracion pa recuperacion di Sonny Mercera.


text:
ORANJESTAD(AAN): Diabierna anochi Polis a haya informacion cu den Driemasterstraat tin un atraco. Segun e prome informe tabata un atraco entre Bar A Bar cu Euphoria cu ta dos nightclub den e area di Madiki. Polisnan a yega mesora y confirma e atraco.
Dos homber arma a drenta y tabata papia spaño. Nan a usa mesun idioma y expresion cu a wordo usa durante e atraco anterior na Catiri. Un di nan tabata tin pechi blauw, bril di solo y jas preto y e otro tabata bisti cu jas preto y carson cortico.
E tabata tin ademas un pistol preto den man y a bisa esnan na e kiosko pa nan keda cu cabez baha sino lo bolbe pa mata nan. “Baja la cabeza sino te hecho ploma”.
E otro homber cu pechi a bisa T. pa e entrega placa cu e tin cune y T. a entrega e placa di benta dia cu ta mas o menos 800 florin y nan bise pa entrega su tas y su celular. Den tas T. tabatin alrededor di 750 dollar, mobil preto Samsung.
Ambos homber tabata papia Spaño perfecto y nan tabata mustra di por ta Venezolano. Esun cu e arma a laga sa cu ningun hende no mester grita y nan mester keda cu nan cabeza abao sino nan lo bolbe pa tira nan mata.
Y e dos atracadornan a cana bay direccion zuid. Tanto personal di Atraco Team, Slachtoffer Hulp y central di polis a wordo poni na altura di e caso.


text:
Willemstad— Despues di un búskeda polis ta logra di tira un presu ku un ratu promé a hui for di e warda di Polis na Barber.
Tabata den oranan di atardi ku un Prezu Alejandro Ursulita a mira e chèns pa kore Sali for di su sel na Barber i a hui bai. Esaki por a sosodé debí ku no a lòk su sel bon i tambe e porta ku ta bai na e cellencomplex tabata habri. Mesora a kuminsá ku un búskeda masal i ya tabata na altura ku e ta biba riba Seru Fortuna. No a dura masha ku Polis a haña e informashon ku e fugitivo tabata moviendo den kaya Yobida.
Respòns tim huntu ku e tim di Mantenshon di Órden Públiko mesora a subi seru i no a dura masha ku a señalá e sospechoso kual na momento di a tuma nota di polis den vehíkulo partikular a trata di kore bai. E polisnan mesora a los tirunan dirigí pa kual dos di nan mester a alkansá e sospechoso. Mesora e la keda transportá pa Poli na unda e la keda interná bou di vigilansha.


text: Por a tuma nota cu e difunto a resucita. Despues cu Mike Eman a ricibi un golpi den eleccion unda AVP a bay atras bao di su liderasgo cu 10 mil voto, Mike Eman a rabia asina tanto y a entrega su puesto den Parlamento y no a bay representa su votadornan manera nan a spera di dje. Mike a keda algun siman scondi y a bay Hulanda bay keiro. Awor cu Mike ta bek na Aruba por mira cu e kier duna señal di bida como cu AVP ta luciendo hopi hopi zwak den parlamento. Mike kier trata na rescata y turn around e momentum negativo di AVP. Net Mike ta menciona den su articulo cu e Coalision actual tin prioridadnan robez. Mike Eman kende a percura pa triplifica e debe nacional di Aruba di 2 biyon pa 6 biyon contando e PPP proyectonan aden. Un hende incapaz y loco porcierto por a maneha un pais na e manera desastroso aki comprometiendo nos futuro generacion y babynan cu a nace awe y tin un debe riba nan cabez sin cu nan a pidi pe. E mesun “chatiger” aki a grita den parlamento cu “e ta orguyoso di e debe y e debe tey pa henter e pueblo bay paga”. Unda bo dignidad pa cu e pueblo aki a keda Mike? Den su articulo tambe Mike ta menciona cu Aruba ta confrontando problemanan social serio, problemanan di famia, mamanan cu ta traha y no ta na cas. Unda Mike a biba 8 aña largo? Mike no a wak e sufrimento y problema social cu tabata tin bao di su gobierno? Of Mike tabata mucho ocupa 8 aña largo ta biaha cu placa di pueblo? Mike no ta na altura cu tur dia tabata tin robo di auto, atraco na cantidad y problemanan social den gran escala? Awe Mike kier para pafor di Parlamento anto señala problemanan cu el a causa y mustra Coalision con pa fix nan? Mike no tabata na altura di e corupcion di siglo di AVP di alrededor di 2000 ontheffing cu a causa un desempleo nunca bisto aki na Aruba, unda awe masha hopi hende ta sclamando pa un trabao? Mike ta corda cu recientemente 20 di december 2017 e Coalicion nobo mester a aproba 130 miyon florin di Presupuesto Supletorio, esta placa cu el a malgasta den campaña y pa cumpli cu ley Coalicion mester aprob’e pa por a bay presta e placa pa paga tur e debenan cu Mike no a paga? Mike a contracta Oscar Fernandez 15 mil pa luna pa haci Public Relations, Sebastian 27 mil pa luna pa traha riba su Facebook personal, Love festival 360 mil florin, a malgasta placa di pueblo cu su propio fiesta riba e Brug cu a costa 142 mil florin, 10 miyon na TNO y Phillips, salario di 25 mil florin pa luna na un tal Michael Henriquez cu no tabata ni yega trabao, 147 coordinador riba su payroll di Prome Minister cu salario averahe di 9000 florin pa luna, 14 miyon den aña 2017 na abogadonan amigo, 600 mil florin na biahenan di Promer minister, 8 miyon na su amigo Patrick Paskel y Tera Group. Net Mike kier papia awe di problemanan social cu e mes a causa? Mike ta papia di no wak patras pero ban wak padilanti. Claro cu Mike no kier ningun hende wak e desaster financiero cu el a ocasiona. Chapolin ta keda chikito banda di Mike. Wel, ki ora cu Mike Eman papia of skirbi algo for di sla nos lo sa di reacciona y record’e tur su fechorianan cu a hinca nos pais Aruba den e situacion horible aki.


text:
Deltha 92.7 ta un kontesta na un nesesidat urgente ku nos komunidat tabata anhelá pe.
Riba 03 aprel 2000 Deltha 92 a kuminsá ku su transmishon riba e frekuensha 92.3 komo e radio Edukativo di Kòrsou. Un aña despues riba 27 aprel 2001 nos a move pa e frekuensha aki di 92.7FM. Deltha 92.7 ta un radio edukativo ku un programashon úniko, diferente, varia i profeshonal ku ta supli kada oyente ku bon programanan di karakter edukativo.
Deltha ta determiná pa duna kontribushon den edukashon, formashon, informashon i enrikesimentu di nos pueblo ku un programashon dirigí na tur grupo den nos komunidat, independientemente di kolo, rasa, sekso, religion, edat, edukashon o status sosial.


text:
ORANJESTAD – Den presencia di Gobernador di Aruba Interino, sra. Y.V. Lacle-Dirksz, a huramenta como un di e miembrnan mas nobo di Raad van Advies, mr. E.H.J. (Eugene) Martis. E huramentacion a tuma luga diahuebs 7 di december. E ceremonia a conta cu e presencia di: sra.Maura Brown (casa di mr.Martis); Minister President di Aruba, mr. Evelyn Wever-Croes y representando Raad van Advies: President RvA mr. F.Goedgedrag, Secretaria RvA mr.dr. van der Wal, Secretaria-adhunto RvA mr. A. Braamskamp.
Cu e nombramento di di mr. Martis RvA ta un biaha mas completo. Ta asina cu desde 1 di november a crea un vacatura cu partida di mr. Schwengle kende awo a ta miembro di Raad van State representando Aruba. A selecta mr. Martis door di un procedura di solicitud habri. E Hunta a recomenda mr. Martis como un miembro nobo. E Hunta ta contento cu e nombramento di mr.Martis y tin bista riba un bon colaboracion cu mr.Martis.
ORANJESTAD – E causa di e blackout di 11 di mei ultimo ta un defecto den e conexion di cabel cu ta bay pa generador di turbina 6. Esey ta resultado di e investigacion di WEB Aruba cual entretanto a keda cla. E defecto di kabel a trigger e sistema di proteccion di e generador, cu consecuencia cu esaki a stop di funciona. Generador di turbina 6 tawata regla e frecuencia pa por cumpli cu e demanda cu tawatin na e momento ey. E otro motornan, generador y turbinanan a purba carga e demanda pero no tawatin suficiente reserva, cual a conduci na interupcion total. Un sistema inteligente di maneho di planta, den futuro lo trece un suministro mas stabil y maneho mas rapido ora di blackout.
ORANJESTAD – E buelo entre Aruba y Punto Fijo, Venezuela a keda marca como e buelo internacional comercial mas cortico di mundo, midi na 8 minuut di buelo. Asina e portal internacional di aviacion, esta ‘Aviation’ a informa. Nan ta referi na e buelo cu a keda inaugura siman pasa, entre e dos destinacionnan y cu ta cubri 50 miya di biahe. E buelo ta dos biaha pa siman. E aerolinea ta uza e tipo di avion Bombardier CRJ-200LR pa efectua e buelo. Actualmente e buelo regular mas cortico entre dos destinacion ta esun di Logan Air di Westray pa Papa Westray. E duracion di e buelo ey ta 2 minuut. Fuente, cortesia Airways. Potret cortesia Juan Carlos Hernandez/ZUMA Wire/Alamy Live News
ORANJESTAD - Dia 1 di juni 2018 ta e ultimo dia pa tur dunadonan di cuido na Aruba entrega nan kwaliteitsjaarverslag y regla nan klachtenregeling. Pues, nan mester entrega un documento cu ta duna Inspectie Volksgezondheid Aruba informacion di por ehempel, e maneho, kehonan cu a wordo entrega, incidentenan, protocol y proceduranan di un praktijk y/of institucion di cuido. Esaki ta pa IVA haya un bista di e calidad cu ta wordo brinda cerca un dunado di cuido y pa por duna conseho pa mehoracion. Alaves, tur dunadonan di cuido mester tin un klachtenregeling regla pa dia 1 di juni 2018. Esaki ta nifica cu nan mester tin proceduranan riba papel ora cu un pashent kier entrega un keho cerca e dunado di cuido. Tur e kehonan aki lo mester wordo nota tambe den e kwaliteitsjaarverslag cu ta wordo entrega na IVA anualmente.
ORANJESTAD – Entrante 1 di juni 2018, radio emisoranan na Aruba (tin entre pa 21 emisora) mester paga un multa pa cada cancion cu nan toca comercialmente, si nan no ta afilia na e agencia cu ta representa nan derecho, esta (Dutch Caribbean Pro) DUCAPRO via e bufete di abogado DK Legal. Pa nan ta afilia y asina tin derecho riba uso comercial di un lista grandi di artista local y internacional afilia, nan mester paga DUCAPRO e suma mensual di 3.000 florin. Asina e bufete di abogado David Kock (DK LegaL) a informa tur radio emisora pa medio di un carta siman pasa. Esnan cu no kier afilia (cu ta nan bon derecho segun e agencia) lo wordo cobra y/of multa pa cada bez cu nan toca un cancion cu ta registra pa DUCAPRO.
ORANJESTAD – Diadomingo awor un total di 1132 Venezolano na Aruba tambe por vota pa e eleccion presidencial di e pais andino. Asina e Consul Interino Amabél Lugo a confirma pa NoticiaCla diahuebs. E eleccion presidencial pa e termino 2019-2025 ta tuma lugar dia 20, y esnan cu ta inscribi den e registro Electoral permanente, por vota tambe e ora. Lugo a sigura e portal aki cu e preparativonan pa e proceso electoral ta canando bon.
ORANJESTAD – No tin ningun proceso di amnestia na vigor actualmente. Asina directora di DIMAS Kathy Ruiz Paskel a confirma diahuebs merdia na NoticiaCla. Esaki ta basa riba e fluho di centenares di persona Latino cu a acudi diahuebs mainta tempran na DIMAS keriendo cu nan lo a bin haya amnestia y of asilo politico. Un rumor fuerte cu a circula un dia anterior incorecto tabata informa cu esaki lo tabata e caso.


text:
Bo por papia di casca ora cu den henter bo cuero di cabes bo ta haya yen di scama chikito. Hopi biaha bo cuero di cabes ta grawata un tiki tambe.
Si ta na un solo luga of na diferente luga plama, anto probablemente bo no tin casca, sino un otro afeccion di cuero.
Casca no ta contagioso. Hopi biaha e ta disparce spontaneamente y bo no ta bira coco pelon tampoco. Pa com-batie cu exito por dura basta tempo.
CUIDO PROPIO:
LOKE BO MES POR HACI
Purba uza un shampoo cu pirition di zinc (zinkpyrithion). Duna e shampoo chens pa traha den bo cuero, lagand'e den bo cabey di 5 pa 10 minuut. Laba bo cabey cada pasa un dia.
TUMA CONTACTO CU BO DOKTER DI CAS
-
Si e combatimento menciona no duna resultado despues di 6 siman.
-
Si e scamanan chikito no ta aparece riba henter bo cuero di cabes, sino solamente na un of varios luga.
-
Si bo tin casca chikito riba bo cuero di cabes.


text:
Na Hulanda mayoria studiante ta biba op kamer òf den un studio. Op kamer ta literalmente ku bo ta biba den ún kamber so i tin ku komparti baño i kushina ku otro studiantenan ku ta biba riba e mesun unit ku bo. E kamber por ta mas chiki di loke bo a kustuma kune. Ora nos ta papia di studio, bo tin un kamber i den e kamber aki bo tin bo baño i kushina aden. Pues bo no tin ku komparti nada ku otronan. E kambernan i studionan aki bo por haña den e asina yamá studentenflat(gebouw). Tambe tin e posibilidat di hür kamber privá (partikulier). Esaki ta un pèrsona ku tin un kas of pand ku diferente kamber den dje i ta hür esaki nan ku studiantenan. E prèis di kambernan i studio por varia entre € 300, – i € 600, – (sin huurtoeslag) i ta inkluí awa, gas i koriente. I asta tin biaha tv i internèt (no tur kaminda). Pa Kambernan privá, mayoria biaha bo tin ku paga dos biaha e prèis di hür na komienso di e hür. Esun ta prèis di bòrg, e otro ta hür di e prome luna.
Pa haña un kamber na Hulanda no ta asina fasil mas. Prinisipalmente den suidatnan grandi esaki por ta un problema. Pesei ta rekomendabel pa buska un bibienda mas pronto ku ta posibel promé ku bo yega Hulanda. Sigur 1 aña adelantá. Na momentu ku bo haña un bibienda ta bon pa bai ku un hende mas huntu ku bo, pa wak e kamber/studio. Esaki pa tin èkstra bista riba loke ku sea tin ku wòrdu drecha den a kamber, pa hasi preguntanan enkuantu e bibienda, hür i huisregels i tambe pa tira èkstra bista riba loke tin skirbí den e kòntrakt.
Na momentu ku bo bai wak un kamber i bo no ke e kamber; pensa bu hopi bon prome ku bo keda sin tumé. Evalua bon kiko ta e motibunan balido pa kual bo no ke tuma e kamber. Kòrda ku si bo laga e kamber ei pasa bu bai, e por duel bo despues, dor ku por dura bo muchu mas tantu pa haña un otro.
Si bo a haña un kamber, kòrda tuma tempu na lesa e kòntrakt hopi bon promé bo firma. Asta e lèternan chiki ta di importansha. Mayoria kòntrakt di hür ta un aña kòntrakt òf pa te ora ku bo ke mudá.
Kambernan ku bo ta hür via di un fundashon di kas, bo por bin na remarke pa ‘huurtoeslag’. Huurtoeslag ta un kompesashon den bo hür di kas. Pues e ta un bedarg ku bo ta risibí di belastingdienst pa yuda bu paga bo hür di kas. Depende bo entrada i bo prèis di hür, ta detèrmina si bo ta bin na remarke pa huurtoeslag.


text:
No muchu tempu pasa ministerio di Salú, Medio Ambiente i Naturalesa a duna honor na sra. Gladys van Dal dor di planta un palu na su nòmber na entrada di LVV.
Poko despues komo ‘madrina’ di Selikor el a presensiá introdukshon di un proyekto di resiklahe di plèstik i planta un palu huntu ku nos na Mal Pais. Esakinan ta parti chikí di e hopi kontribushonnan pa yuda konsientisá komunidat di e importansha di medioambiente i naturalesa.
Sra. Camelia Römer ta ekspresá su kondolensha na famia, amigu, konosínan i pueblo di Kòrsou ku e pèrdida aki. Sra. Gladys tabata aktivo tantu riba tereno sosial i emansipashon di hende, komo den área di desaroyo di pais, entre otro e tabata pa hopi aña presidente di fundashon Sede Antia, un fundashon ku a traha riba proyektonan ku fondo Hulandes.
Nos lo keda kòrda Sra. Gladys komo un baluarte riba tereno di desaroyo sosial i spesialmente komo protektor di medio ambiente i naturalesa. Sra. Gladys, drumi dushi.


text:
Pieu ta insecto chikito di 2 te 4 mm largo. Bo ta haya pieu den cabey, pega na e cuero di cabes. Aki particular-mente e pieunan muhe ta traha nan neishi. Nan ta pone webo di 1 mm grandi cu ta parce pipito chikito blanco. E webonan ta pega na e cabey. Te hasta e higiena di mas profundo no por preveni hayamento di pieu.
Kier men cu bo no mester haya berguensa pa motibo di pieu. Regularmente tin epidemia na scol y na otro luga caminda hopi mucha ta bin hunto. Generalmente pieu ta pasa di un hende pa otro door di contacto di cabes cu cabes. Un epidemia ta propaga su mes masha lihe.
Platleis ta un otro sorto di pieu. Esaki ta wordo transmiti door di contacto sexual.
Esaki no ta traha su neishi solamente den cabey pubico, sino tin biaha tambe den barba of bigoti y otro cabey di curpa. Despues di contagio por dura
1-2 siman prome cu bo cuminsa haya grawatashi.
CUIDO PROPIO:
LOKE BO MES POR HACI
Pieu ta masha contagioso. Pesey evita fiamento na of di otro hende di, por ehempel, pechi, skeiro y peña. Mantene bo cabey limpi. Tur sorto di pieu bo por combati na e mesun forma.
Na botica bo por haya lotion, shampoo y crema hopi efectivo. Sigui e instruccionnan di uzo minuciosa-mente.
Pieu por keda na bida dos dia, si nan no ta riba curpa di hende. Ta pesey ta consehabel pa laba tur lenso di cabes, pechi etc. cu hende a bisti, pero tambe peña y skeiro minuciosamente.
TUMA CONTACTO CU BO DOKTER DI CAS
- Si e pieunan no disparce despues di e tratamento menciona ariba.


text:
ORANJESTAD – Den e ballroom di Holiday Inn Hotel, e federacion di baseball ABBA a inaugura e prome baseball week den historia...
ORANJESTAD – Despues di un par di luna ta structura e pagina virtual di Amateur Baseball Bond Aruba, ABBA ta orguyoso di...
ORANJESTAD – Ayera nochi na Centro di Bario Piedra Plat a tuma lugar e entregamento di e uniform di Seleccion di dobbel...
ORANJESTAD – Diahuebs e ultimo selecion nacional di Aruba U12 a sali pa Nicaragua pa e pre-mundial, weganan Panamericano, di baseball. Mester remarca...
ORANJESTAD – E seleccion nacional di baseball di Aruba tin anjas cu no a sali di Aruba pa hunga wega internacional. Awor...
Mi a cuminsa hunga baseball na edad di ongeveer 6/7 aña den cunucu banda di cas mes na Tanki Leendert, hunto cu...
E Powerade Final Series a continua cu e partido desicivo number 7 riba diasabra ultimo. Den un Stadion Nadi Croes/ Crismo completamento...
ORANJESTAD – Despues di hopi anja diasabra ultimo nos a hanja un gran final di baseball AA den un serie cu a...
ORANJESTAD – Ayeranochi ekipo di Red Machine ta bin di atras y ta gana ekipo di ATCO Indians cu score di 3-2...
ORANJESTAD – Tur cos ta cla pa e FINAL di Campeonato Double A cuminsa awe diabierna, 31 maart pa 7:45 PM entre RED...


text:
Banco di Seguro Social (SVb) ta desplega un tarea importante den e sistema di seguridad social na Aruba. Den e cuadro aki SVb ta ehecuta 5 ley di seguronan social. Tur luna SVb ta percura pa un gran parti di nos comunidad ricibi un entrada mediante pago di dianan di AO, pensioen di biehes y pensioen di viudo y huerfano.
Desde prome di januari 1986, SVb ta brinda seguridad pa Aruba su comunidad.
Banco di Seguro Social (SVb) ta desplega un tarea importante den e sistema di seguridad social na Aruba. Den e cuadro aki SVb ta ehecuta 5 ley di seguronan social. Tur luna SVb ta percura pa un gran parti di nos comunidad ricibi un entrada mediante pago di dianan di AO, pensioen di biehes y pensioen di viudo y huerfano.


text:
E siman a cuminsa “nice and easy” cu e princesanan retando nan mes pa keda den condicion, mientras cu nan ta recauda fondo. Despues mi a tende cu mi amigo GM Joel Bunde tabata bayendo y cu Carlos Cabrera lo ta regresando pa reemplas’e na Hyatt Regency. Mi a canta e off season blues, mientras cu e ta dificil pa hay’e den calma. E brug di Balashi tabata e joke mas formal di e siman aki y mi a pensa cu e tabata ridiculamente caro y exagera. Siguidonan dedica di moda a disfruta di e prome produccion di e Fashion Society na Pure Beach, y e kill cage na Wayaca, uza pa deshaci di animalnan indesea, a bin p’adilanti en conexion cu politica.
Home Opinion Publico Resumen di siman di Bati Bleki


text:
Tocante e lote di combustible cu ta wordo importa na Aruba for di Venezuela, y cu tanto su transportacion riba lama como ora e carga subi riba waf di Barcadera, ta sosode bao condicionnan di inseguridad, nos a combersa cu director di APA, Alfonso Boekhoudt.“ Ta asina cu via nos waf semper caba materialnan peligroso ta wordo transporta, sea pa nos Isla mes of pa pasa via nos isla bay afo. E no ta algo cu awor diripiente tin material cu por forma cierto peligro, ta wordo transporta”, Boekhoudt a declara. Si ta asina cu e ta conciente cu mester bin cu procedurenan pa handle e carganan peligroso aki, pa evita of baha e riesgonan, y di hecho, ela comenta, bida di hende a wordo poni na peligro caba. El a duna di conoce cu e reglanan internacional cu ta existi cu ta deal cu transportacion di materialnan peligroso, no ta aplicable pa e tipo di botonan cu ta bin cu e combustible. “ Nos mester a tuma un bon analisis di e situacion, con e ta pasa, kico ta realmente, tur e problemanan cu nos tin cu e forma con e ta wordo transporta, kico ta e peligronan cu e ta trece pa cual tur grupo di hende, y con ta e forma apto cu nos ta kere cu e mester wordo transporta y almacena, na Aruba”, ela expresa. Tin combersacionnan ta andando pa muy pronto establece reglanan estricto pa percura cu den waf por deal cu tur e riesgonan, of alomenos tene e riesgonan controla. “Nos ta sinta na mesa cu un grupo grandi di hende, y den e dianan aki nos ta bolbe sinta cu nan pa bin cu e procedurenan con nos mester pa maneha e tipo di materialmente peligroso aki, den nos waf di Barcadera yt asegura cu e forma con e ta bay pasa ta safe!Alfonso Boekhoudt a bisa. “ No carga ningun duda cu e forma con esaki ta tumando lugar aworaki, no por tin aprobacion di ningun instancia”, ela remarca. E ta haya mucho prematuro aworaki pa bisa ki tipo di reglanan ta bay bin, pasobra e discusionnan ta tumando lugar na e momentonan aki, “pero djis tene na cuenta cu loke ta sosodiendo na e forma aki, no por sigui sosode den futuro”, director di APA a remarca.
-
Secciones:
-
-
-
Enlaces Recomendados
Buscar
Noticias Candela
- BID no prestará más a Venezuela hasta que atienda pagos pendientes
- Privados 11 oficiales de la FAN por presunta traición a la patria y otros delitos
- Congelación de ConocoPhillips sobre Venezuela parcialmente levantada
- Más de 200 millones de dólares recibió importador venezolano procesado en EEUU por lavado de divisas en mercado paralelo
- Empresa española Cabify rechaza dinero de magnate venezolano Alejandro Betancourt
- Foro Penal: 11 oficiales de la Fanb fueron privados de libertad el martes
- Expertos estiman efectos sobre la economía tras medidas de EEUU contra Pdvsa y el BCV
- Empleados de Chevron detenidos habrían sido presionados para firmar órdenes de compra con sobreprecio
- Fortuna de empresario Raúl Gorrín es ligada con el diferencial cambiario
- Dueños de Derwick se hacen los rusos para cobrar un favor a Pdvsa
Noticias Diarias
- Maduro pidió “beneficios” para presos opositores, pero “no a los asesinos”
- Oficina central de Aserca Airlines amaneció desolada en medio de rumores de cierre
- Trabajadores de Gas Comunal en Monagas trabajan sin bombonas, sin carros y con fallas en beneficios
- Desarticularon banda de asaltantes de camiones en carreteras de Anzoátegui
- Bertucci reconoció resultados electorales pero denunció “soborno” y “manipulación”
- CNE entregó credencial a Maduro como presidente reelecto para el 2019-2025
- Maduro dice que Borges es un “prófugo de la justicia”
- Familiares exigen al Ministerio Público atender a los presos en el Sebin
- Rafael Ramírez cuestionó reelección de Maduro
- Periodista venezolana denunció que alguien más votó por ella
Informe Petrolero
- Desarrollan jornadas de atención social en varios municipios de Anzoátegui
- (Aruba) Candela domina rapidamente den refineria di Valero
- Informe de seguridad de Pdvsa revela que en el 2010 se registraron más de 2 mil accidentes laborales
- Derrame de crudo no afectó a las costas orientales
- Reuters: Venezuela corre riesgos para subir produccion crudo
Guía Corporativa
Archivos
-